**ՆԱԽԱԳԻԾ**

**Արձանագրային**

**«ՀԱՅԱՍՏԱՆԻ ՀԱՆՐԱՊԵՏՈՒԹՅՈՒ­ՆՈՒՄ ԿԱՆԱՆՑ ԵՎ ՏՂԱՄԱՐԴԿԱՆՑ ՀԱՎԱՍԱՐ ԻՐԱՎՈՒՆՔՆԵՐԻ ԵՎ ՀԱՎԱՍԱՐ ՀՆԱՐԱՎՈՐՈՒԹՅՈՒՆՆԵՐԻ ԱՊԱՀՈՎՄԱՆ ՔԱՂԱՔԱԿԱՆՈՒԹՅԱՆ ԻՐԱԿԱՆԱՑՄԱՆ 2017-2021 ԹՎԱԿԱՆ­ՆԵՐԻ ՌԱԶՄԱՎԱՐՈՒԹՅԱՆԸ ԵՎ ՄԻՋՈՑԱ­ՌՈՒՄՆԵՐԻ ԾՐԱԳՐԻՆ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ»**

Հիմք ընդունելով Հայաստանի Հանրապետության կառավարության 2017 թվականի հունվարի 12-ի «Հայաստանի Հանրապետության կառավարության 2017 թվականի գործունեության միջոցառումների ծրագիրը և գերակա խնդիրները հաստատելու մասին» N 112-Ն որոշման N 1 հավելվածի 118-րդ կետը՝ հավանություն տալ «Հայաստանի Հանրապետությունում կանանց և տղամարդկանց հավասար իրավունքների և հավասար հնարավորությունների ապահովման քաղաքականության իրականացման 2017-2021 թվականների ռազմավարությանը և միջոցառումների ծրագրին» համաձայն NN 1 և 2 հավելված­ների:

**Հավելված N1**

**Հայաստանի Հանրապետության կառավարության**

**2017 թվականի -ի նիստի N արձանագրային որոշման**

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ԿԱՆԱՆՑ ԵՎ ՏՂԱՄԱՐԴԿԱՆՑ ՀԱՎԱՍԱՐ ԻՐԱՎՈՒՆՔՆԵՐԻ ԵՎ ՀԱՎԱՍԱՐ ՀՆԱՐԱՎՈՐՈՒԹՅՈՒՆՆԵՐԻ ԱՊԱՀՈՎՄԱՆ ՔԱՂԱՔԱԿԱՆՈՒԹՅԱՆ ԻՐԱԿԱՆԱՑՄԱՆ 2017-2021 ԹՎԱԿԱՆՆԵՐԻ ՌԱԶՄԱՎԱՐՈՒԹՅՈՒՆ**

1. **ՆԵՐԱԾՈՒԹՅՈՒՆ**
2. Հայաստանի Հանրապետությունում կանանց և տղամարդկանց հավասար իրավունքների և հավասար հնարավորությունների ապահովման քաղաքականության իրականացման 2017-2021 թվականների ռազմավարությունը և միջոցառումների ծրագիրը (այսուհետ՝ ռազմավարություն) մշակվել է ի կատարումն Հայաստանի Հանրապետության կառավարության 2017 թվականի հունվարի 12-ի N 112-Ն որոշման N 1 հավելվածի 118-րդ կետի:
3. Ռազմավարությունը սահմանում է կանանց և տղամարդկանց հավասար իրավունքների և հավասար հնարավորությունների ապահովման պետական քաղաքականության առաջնահերթ ուղղությունները և ուղղված է հասարակական կյանքի բոլոր ոլորտներում կանանց և տղամարդկանց իրավունքների և հնարավորությունների իրացման համար նպաստավոր պայմանների ստեղծմանը՝ հաշվի առնելով նաև Հայաստանի Հանրապետության ստանձնած միջազգային պարտավորությունները:
4. Սույն փաստաթղթի համար հիմք է ծառայում կանանց և տղամարդկանց իրավահավասարության հիմնական երաշխիք հանդիսացող երկրի մայր օրենքը՝ Հայաստանի Հանրապետության Սահմանադրությունը (ուժի մեջ է մտել 22.12.2015թ.), որում ամրագրվել են նոր դրույթներ, մասնավորապես, ըստ 30-րդ հոդվածի՝ «Կանայք և տղամարդիկ իրավահավասար են:», ըստ 86-րդ հոդվածի 4-րդ ենթակետի՝ պետության քաղաքականության հիմնական նպատակներից է «4) կանանց և տղամարդկանց միջև փաստացի հավասարության խթանումը.», ինչը հնարավորություն է տալիս առավել գործուն մեխանիզմներ ներդնել քաղաքականության և նպատակային ծրագրերի մշակման մեջ:
5. Հայաստանի Հանրապետության Սահմանադրության «սեռից կախված խտրականության արգելում» նորմը կարգավորվում է 2013 թվականի մայիսի 20-ին Հայաստանի Հանրապետության Ազգային ժողովի կողմից ընդունված «Կանանց և տղամարդկանց հավասար իրավունքների և հավասար հնարավորությունների ապահովման մասին» Հայաստանի Հանրապետության օրենքով, որի նպատակն է հասարակական կյանքի բոլոր ոլորտներում գենդերային հավասարության ապահովումը, կանանց և տղամարդկանց իրավական պաշտպանությունը գենդերային խտրականությունից, քաղաքացիական հասարակության ձևավորմանը աջակցելը և հասարակության մեջ ժողովրդավարական հարաբերությունների հաստատումը:
6. Վերոհիշյալ նորմը, որպես ազգային օրենսդրության մաս՝ կարգավորվում է նաև Հայաստանի Հանրապետության կողմից վավերացված միջազգային փաստաթղթերով:
7. Հայաստանի Հանրապետությունը ֆորմալ իրավաբանական տեսանկյունից վավերացրել է մարդու իրավունքներին վերաբերող գրեթե բոլոր միջազգային իրավական ակտերը և որպես ՄԱԿ-ի ու Եվրախորհրդի անդամ, Եվրոպայի ինտեգրմանը միտված անկախ պետություն, ստանձնել է որոշակի պարտավորություններ` ոչ միայն վավերացնել միջազգային կարևորագույն իրավական փաստաթղթերը, այլև համաձայնեցնել ազգային օրենսդրությունն այդ փաստաթղթերի դրույթներին:
8. Այս փուլում, հռչակված նորմերը գործնական քաղաքականության մաս դառնալու համար անհրաժեշ է նոր ռազմավարություն, որը կհամապատասխանի ոլորտի նոր մարտահրավերներին, կսահմանի կանանց և տղամարդկանց հավասար իրավունքների և հավասար հնարավորությունների ապահովման պետական քաղաքականության գերակայությունները, առաջնահերթ ուղղությունները և հիմք կծառայի պետական իշխանության, տեղական ինքնակառավարման մարմինների ու քաղաքացիական հասարակության ինստիտուտների համար՝ կանանց և տղամարդկանց միջև փաստացի հավասարության խթանման հստակ միջոցառումների մշակման գործում:
9. **ԻՐԱՎԻՃԱԿԻ ՀԱՄԱՌՈՏ ՆԿԱՐԱԳԻՐԸ**
10. Հայաստանի Հանրապետությունում կանանց և տղամարդկանց հավասար իրավունքների և հավասար հնարավորությունների ապահովման պետական քաղաքականության իրականացման համար հիմք է հանդիսացել 2010 թվականի փետրվարի 11-ի «Գենդերային քաղաքականության հայեցակարգին հավանություն տալու մասին» Հայաստանի Հանրապետության կառավարության N5 արձանագրային որոշումը:
11. Հայեցակարգի նպատակն էր՝ հասարակական կյանքի բոլոր ոլորտներում կանանց և տղամարդկանց հավասար իրավունքների և հավասար հնարավորությունների ապահովումը, սեռով պայմանավորված խտրականության հաղթահարումը, քաղաքացիական հասարակության ձևավորման աջակցումը և հասարակության մեջ ժողովրդավարական հարաբերությունների հաստատումը:
12. Այդ նպատակների իրականացման և ընտանեկան բռնության երևույթի կանխարգելման ապահովման գործում կարևոր նշանակություն ունեցան 2011 թվականի մայիսի 20-ին Հայաստանի Հանրապետության կառավարության կողմից N19 արձանագրային որոշմամբ հավանության արժանացած «Գենդերային քաղաքականության 2011-2015 թվականների ռազմավարական ծրագիրը» և Հայաստանի Հանրապետության կառավարության 2011թ. հունիսի 17-ի նիստի N23 արձանագրային որոշմամբ հավանության արժանացած «Ընդդեմ գենդերային բռնության 2011-2015 թվականների ազգային ծրագիրը»:
13. Հայաստանի Հանրապետության կառավարության վերոհիշյալ ռազմավարական ծրագրերի շրջանակներում պետական մարմինների կողմից, հասարակական կազմակերպությունների և միջազգային կառույցների աջակցությամբ իրականացվել են աշխատանքներ, որոնք ուղղված են եղել.
14. կանանց և տղամարդ­կանց իրավահավասա­րու­թյան մշտադիտարկ­ման և գնահատման, գործընկերային հարաբերությունների բարելավման մեխանիզմների ներդրմանը,
15. կանանց և տղամարդկանց առողջության բարելավմանը,
16. կանանց տնտեսական հնարավորությունների ընդլայնմանը, աղքատության հաղթահարմանը, գյուղական բնակավայրերի սոցիալ-տնտեսական զարգացման գործընթացներում կանանց մասնակցության հնարավորությունների ընդլայնմանը և շուկայական հարաբերություններում մրցակցային միջավայրի ձևավորմանը,
17. կրթության և գիտության պետական քաղաքականության մեջ կանանց և տղամարդկանց իրավահավասարության վերաբերյալ գիտելիքների հաղորդմանը,
18. մարզային և համայնքային մակարդակներում կանանց և տղամարդկանց իրավահավասարության քաղաքականության մշակման և իրականացման արդյունավետության բարձրացմանը, այդ աշխատանքների համակարգմանն ու մշտադիրակմանը,
19. հասարակությունում կանանց և տղամարդկանց իրավահավասարության հիմնահարցերի լուսաբանմանը, սեռի հատկանիշով խտրական գործելակերպի հաղթահարմանը և զանգվածային լրատվամիջոցներով դրանց տարածմանը,
20. ընտանեկան բռնության ենթարկված անձանց պաշտպանության, նրանց տրամադրվող ծառայությունների բարելավմանն ու այդ ծառայությունների առավել արդյունավետ կազմակերպմանը,
21. տարբեր ոլորտների մասնագետների որա­կավորման, նրանց՝ ընտանեկան բռնության վերաբերյալ գիտե­լիքների հաղորդմանը,
22. հասարակությունում սեռի հատկանիշով բռնության երևույթի կանխարգելմանը, բռնության երևույթի հանդեպ անհանդուրժողականության միջավայրի ձևավորմանը, սեռի հատկանիշով բռնությանը նպաստող կարծրատիպերի վերացմանը և սեռի հատկանիշով բռնության մասին իրազեկման բարձրացմանը, տեղեկավական և մեթոդական աջակցությանը,
23. պտղի սեռով պայմանավորված` հղիության արհեստական ընդհատումների կանխարգելմանը:
24. Ըստ էության, Հայաստանի Հանրապետության կառավարության վերոհիշյալ ռազմավարական ծրագրերի շրջանակներում դրվել են այն անհրաժեշտ հիմքերը, որոնք հաջորդ ծրագրային փուլում կարող են ստեղծել ներգործուն միջավայր՝ ոլորտային և միջոլորտային ուղղորդված քաղաքականության իրականացման համար:
25. Չնայած այդ ձեռքբերումներին, «կանանց և տղամարդկանց միջև փաստացի հավասարության» հասնելու համար անհրաժեշտ է հաշվի առնել առկա իրավիճակը, խոչընդոտները, ռեսուրսերը և սահմանել այս փուլի գերակա ուղղությունները:
26. Համաշխարհային տնտեսական ֆորումի կողմից 2006 թվականից սկսած հաշվարկվում է «Գենդերային ճեղքվածքի ցուցանիշը» (Gender Gap Index) չորս առանցքային ոլորտներում՝ տնտեսություն, քաղաքականություն, կրթություն և առողջապահություն: Այն  արտացոլում է կանանց ևտղամարդկանց  հնարավորությունների միջև եղած  տարբերությունը  նշված ոլորտներից յուրաքանչյուրում: Անցյալ տարի (2016թ.) Հայաստանի Հանրապետությունը «Գենդերային ճեղքվածքի ցուցանիշով» 144 երկրների ցանկում 102-րդ տեղում էր:  Այս տարիների ընթացքում Հայաստանի Հանրապետությունը վատթարացրել է իր դիրքը, վարկանիշի արժեքով, որը հաշվարկվում է 0-1 սահմաններում:
27. Տնտեսական գործունեության ոլորտում «Գենդերային անհավասարակշռության  ցուցանիշներով» (տղամարդկանց և կանանց զբաղվածության մակարդակի հարաբերակցություն, հավասար վարձատրությունը հավասար աշխատանքի դիմաց և այլն) Հայաստանի Հանրապետությունը 69–րդ տեղում է:
28. **2015թ. արձանագրված այս ցուցանիշներով պայմանավորված առկա խնդիրներն են.**
29. Հայաստանի Հանրապետության աշխատանքային շուկայում կանանց տնտեսական ակտիվության մակարդակը 54,3% է, որը զգալիորեն ցածր է, քան տղամարդկանցը՝ 72,6% («Հայաստանի կանայք և տղամարդիկ, 2016» վիճակագրական գրքույկ, <http://armstat.am/file/article/gender_2016_6.pdf>, էջ 84).
30. տնտեսապես ոչ ակտիվ կանանց 48.5%-ը տնային տնտեսուհիներն են կամ տնային տնտեսությամբ զբաղվողների 98%-ը կանայք են, ընդ որում, այդ կանանց 40%-ն ունի բարձրագույն կամ միջին մասնագիտական կրթություն («Աշխատանքի շուկան Հայաստանի Հանրապետությունում, 2016» վիճակագրական ժողովածու, <http://armstat.am/file/article/8.trud_2016_3.pdf>, էջ 31-32).
31. գործատուների 82%-ը և ինքնազբաղվածների 56%-ը տղամարդիկ են («Հայաստանի կանայք և տղամարդիկ, 2016» վիճակագրական գրքույկ, <http://armstat.am/file/article/gender_2016_6.pdf>, էջ 102).
32. կանանց միջին աշխատավարձը ցածր է տղամարդկանց աշխատավարձից 33.5 %-ով % («Հայաստանի կանայք և տղամարդիկ, 2016» վիճակագրական գրքույկ, <http://armstat.am/file/article/gender_2016_6.pdf>, էջ 121-123), իսկ եկամուտների մասով տարբերությունն էլ ավելի մեծ է և հասնում է 40%-ի (2013թ.), թեև զբաղված կանանց 56%-ը, իսկ զբաղված տղամարդկանց՝ 47%-ն ունեն բարձրագույն կամ միջին մասնագիտական կրթություն («Աշխատանքի շուկան Հայաստանի Հանրապետությունում, 2016» վիճակագրական ժողովածու, <http://armstat.am/file/article/9.trud_2016_4.1.pdf>, էջ 52).
33. գյուղատնտեսության ոլորտում զբաղված է հանրապետության աշխատանքային ռեսուրսների 18%-ը կամ զբաղվածների 35%-ը, որոնց թվում կանայք կազմում են 54%, ինչը նրանց դարձնում է գյուղատնտեսության զարգացման առավել կարևոր մասնակից, ոչ ֆորմալ զբաղվածության պարագայում նրանք զրկված են սոցիալական երաշխիքներից («Աշխատանքի շուկան Հայաստանի Հանրապետությունում, 2016» վիճակագրական ժողովածու, <http://armstat.am/file/article/9.trud_2016_4.1.pdf>, էջ 55).
34. գյուղական վայրերում տնային տնտեսությունների 27,3%-ն են գլխավորում կանայք, ընդ որում, այդ տնտեսություններն իրենց մեկ շնչին ընկնող եկամուտներով գրեթե կրկնակի զիջում են տղամարդկանց կողմից ղեկավարվող տնտեսությունների եկամուտներին,
35. կին գլխավորով տնային տնտեսություններն առավել խոցելի են գյուղտեխնիկայի բացակայության, հողակտորների դժվար հասանելիության, ոռոգման հնարավորությունների և ֆինանսական միջոցների հետ կապված խնդիրների պատճառով,
36. կանայք գրեթե չեն մասնակցում իրենց համայնքներին վերաբերող որոշումների կայացմանը (8.7%) («Հայաստանի կանայք և տղամարդիկ, 2016» վիճակագրական գրքույկ, <http://armstat.am/file/article/gender_2016_8.pdf>, էջ 150)` այդկերպ զրկվելով իրենց շահերն արտահայտելու հնարավորությունից ,
37. Հայաստանի Հանրապետությունում պտղաբերության (ծնելիության գումարային) գործակիցը մեկ կնոջ հաշվով 2015 թ. կազմել է 1.645 միավոր 2014 թ. 1.651 միավորի համեմատ («Հայաստանի կանայք և տղամարդիկ, 2016» վիճակագրական գրքույկ, <http://armstat.am/file/article/gender_2016_2.pdf>, էջ 42-43)`, ինչը զգալիորեն ցածր է բնակչության պարզ վերարտադրության համար անհրաժեշտ 2.150 ցուցանիշից,
38. բազմանդամ և երեխաներ ունեցող տնային տնտեսությունների շրջանում աղքատ լինելու հավանականությունը բարձր է. մինչև 18 տարեկան երեք կամ ավելի երեխա ունեցող ընտանիքներում աղքատ է երեխաների 45,8%-ը` բոլոր երեխաների մեջ 34,0%-ի համեմատ, իսկ մեծ ընտանիքներում ծայրահեղ աղքատ է երեխաների 5,3%-ը` ընդհանուրի մեջ 3,3%-ի համեմատ,
39. ըստ Հայաստանի Հանրապետության ազգային վիճակագրական ծառայության տվյալների, 2015թ. 0-5 տարեկան երեխաների ընդգրկվածությունը հանրապետության նախադպրոցական հաստատություններում կազմել է 28.6%, քաղաքային բնակավայրերում` 35.7%, գյուղական բնակավայրերում` 16.6%, իսկ 0-2 տարեկան երեխաների ընդգրկվածությունը՝ 5.8% («Հայաստանի Հանրապետության սոցիալական վիճակը 2015 թվականին» վիճակագրական ժողովածու, <http://www.armstat.am/file/article/soc_15_1.pdf>, էջ 28):
40. Հայաստանի Հանրապետությունում նորածինների սեռերի համամասնությունը խախտվել է դեռևս վաղ` 1990-ականներից և ներկայում կազմում է 113 տղա` 100 աղջկա դիմաց («Հայաստանի կանայք և տղամարդիկ, 2016» վիճակագրական գրքույկ, <http://armstat.am/file/article/gender_2016_2.pdf>, էջ 47): Այն աշխարհում ամենաբարձրերից մեկն է և զիջում է միայն Չինաստանին (118) ու Ադրբեջանին (116): Ծնունդների նման սեռային հարաբերակցության հետագա շարունակման դեպքում՝ մինչև 2060 թվականը չի ծնվի գրեթե 93.000 աղջիկ, ինչն էլ իր հերթին կբերի ծնունդների թվի կրճատման և, որպես հետևանք, բնակչության թվի նվազման,
41. Հայաստանի Հանրապետությունում մայրական մահացության ցուցանիշը կազմում է 16.8՝ 100.000 կենդանի ծնվածի հաշվով («Հայաստանի ժողովրդագրական ժողովածու, 2016», <http://armstat.am/file/article/gender_2016_2.pdf>, էջ 47). այս ցուցանիշը 1,7 անգամ ցածր է ԱՊՀ երկրների միջին ցուցանիշի (29,0) համեմատությամբ, սակայն գրեթե 5 անգամ բարձր է եվրոպական միջինից,
42. Հայաստանի Հանրապետությունում լուրջ խնդիր է ﬓում առողջապահության ծառայությունների սահմանափակ ֆինանսական մատչելիությունը: Պետության կողմից անվճար հիվանդանոցային բուժօգնության ծառայությունների տրամադրման մասին իրազեկվածությունը ցածր է, նպաստառու ընտանիքներում տեղյակ է հարցվածների 58%-ը,
43. հետազոտությունները փաստում են, որ տնային տնտեսությունների 66%-ում ընտանիքի անդամներից առնվազն մեկը բժշկական միջամտության կարիք է ունեցել, սակայն նրանց միայն 55%-ն է դիմել բժշկի,
44. կանանց շրջանում օնկոլոգիական հիվանդությունների ժամանակին բացահայտման և որակյալ բուժման խնդիրը շարունակում է մնալ առողջապահության առավել արդիական հիﬓախնդիրներից ﬔկը,
45. կրթության համակարգը և ԶԼՄ-ները հանդիսանում են կարծրատիպերը վերարտադրող և ամրապնդող կարևորագույն ինստիտուտներ, դրանք նպաստում են կնոջ և տղամարդու սոցիալական դերերի, վարքի կանոնների մասին պատկերացումների ձևավորմանը,
46. առկա դասագրքերը սովորողների գիտակցության մեջ ձևավորում են միայն ակտիվ, նախաձեռնող, նվաճող, պաշտպանող, ստեղծագործող տղամարդու կերպարը,
47. hեռուստատեսությամբ ցուցադրվող հայկական արտադրության սերիալները խեղված արժեքներ են ձևավորում՝ ամենաաղավաղված ինստիտուտը ընտանիքն է, ամուսին-կին կամ տղամարդ-կին հարաբերություններում քարոզվում է տղամարդ բռնարարի կերպարը, իսկ կանանց դեպքում գերիշխում է չաշխատող և միայն ամուսնության հարցով մտահոգ կնոջ կերպարը:
48. ԶԼՄ-ների հրապարակումները շարունակում են վերատրադրել տղա երեխայի նախապատվության համար հիմք հանդիսացող մի շարք կարծրատիպեր, պտղի սեռի խտրական ընտրության խնդիրն եզակի դեպքերում է քննարկվում կարծրատիպերի և գենդերային անհավասարության տեսակետից,
49. Հայաստանի Հանրապետության Ազգային ժողովի կազմում կին պատգամավորներն ընդամենը 10.7% են կազմում («Հայաստանի կանայք և տղամարդիկ, 2016» վիճակագրական գրքույկ, <http://armstat.am/file/article/gender_2016_8.pdf>, էջ 144)`, անցած 20 տարվա ընթացքում կանանց թիվը հանրապետության օրենսդիր մարմնում ավելացել է ընդամենը 4%-ով,
50. կանանց ներկայացվածությունը Հայաստանի Հանրապետության նախարարների կաբինետի կազմում 16.7% է, փոխնախարարների թվում կանայք 6.2% են, մարզպետների՝ 0%, համայնքների ղեկավարների թվում՝ 2.1%, ավագանու անդամների կազմում՝ 9.7 %, որից Երևանի ավագանու կազմում ՝ 15.4% («Հայաստանի կանայք և տղամարդիկ, 2016» վիճակագրական գրքույկ, <http://armstat.am/file/article/gender_2016_8.pdf>, էջ 150), Գյումրու և Վանաձորի ավագանու կազմում՝ 24%: 2016 թ. կայացած բոլոր խոշորացված համայնքների ընտրություններում կանանց տոկոսային ներկայացվածությունն ավագանիներում 2-3 անգամ նվազել է:
51. Կանանց և տղամարդկանց հավասար իրավունքների և հավասար հնարավորությունների ապահովման պետական քաղաքականության մշակման համար կարևոր նշանակություն ունեն նաև Հայաստանի Հանրապետության կողմից վավերացված միջազգային (ՄԱԿ, ԱՄԿ, ԱՀԿ, ԵԽ, ԵՄ) փաստաթղթերով ստանձնած պարտավորությունները: Դրանցից մեծ մասի կատարումը Հայաստանի Հանրապետության համար կրում է պարտադիր բնույթ:
52. 2016 թվականի նոյեմբերին ՄԱԿ-ի մարդու իրավունքների երկու մոնիթորինգային մարմիններում՝ Կանանց նկատմամբ խտրականության վերացման կոմիտեում (CEDAW, «Կանանց նկատմամբ խտրականության բոլոր ձևերի վերացման մասին կոնվենցիայի» վերահսկիչ մարմին) և Խոշտանգումների դեմ կոմիտեում (CAT, «Խոշտանգումների և այլ դաժան, անմարդկային կամ նվաստացնող վերաբերմունքի և պատժի դեմ կոնվենցիայի» վերահսկիչ մարմին), տեղի են ունեցել Հայաստանի Հանրապետության ազգային զեկույցների քննարկումներ։ Արդյունքում՝ կոմիտեներն ընդունել են եզրափակիչ դիտարկումներ՝ հայկական կողմին ուղղված համապատասխան հանձնարարականներով։ Դրանք ուղղված են օրենսդրության և պետական քաղաքականության մեջ սեռի հատկանիշով բաղադրիչի ինտեգրմանը, արդարադատության և իրավական բողոքարկման մեխանիզմների հասանելիությանը, կանանց առաջխաղացման ազգային մեխանիզմի կատարելագործմանը, հասարակությունում առկա կարծրատիպերի հաղթահարմանը, ընտանեկան բռնության կանխարգելմանը, քաղաքական և հանրային կյանքում կանանց մասնակցության ապահովմանը, խոցելի խմբերին պատկանող կանանց իրավունքների պաշտպանությանը, կանանց տնտեսական կարողությունների ընդլայնմանը, կրթության և առողջապահության ոլորտներում առկա խնդիրների լուծմանը, սեռով պայմանավորված աբորտների դեմ պայքարին և այն:
53. Հայաստանի Հանրապետությունը 2014-2016 թվականներին ստորագրել է Եվրոպայի Միության տնտեսական աջակցության փաստաթղթեր՝ «Արտոնությունների ընդհանրացված և համալրված համակարգ» («GSP+») առևտրային ռեժիմի մասին (2014թ.), «Աջակցություն Հայաստանում մարդու իրավունքների պաշտպանությանը» (2015թ.) և «Հանրային ֆինանսական քաղաքականության բարեփոխումները Հայաստանում» ԵՄ բյուջետային աջակցության համաձայնագրերը, ըստ որի պարտավորվել է ապահովել «Կանանց նկատմամբ խտրականության բոլոր ձևերի վերացման մասին» կոնվենցիայի կատարումը/մշտադիտարկումը, ընտանեկան բռնության կանխարգելմանն ուղղված միջոցառումների իրականացում և Հայաստանի Հանրապետության պետական բյուջեի ձևավորման գործընթացում սեռի հատկանիշով բաղադրիչի ներառումը:

**III.ԳԵՐԱԿԱՅՈՒԹՅՈՒՆՆԵՐԸ, ՆՊԱՏԱԿՆԵՐԸ ԵՎ ԱԿՆԿԱԼՎՈՂ ԱՐԴՅՈՒՆՔՆԵՐԸ**

1. Ռազմավարության շրջանակներում կարևորվել են 6 գերակա ուղղություններ և համապատասխանաբար առանձնացվել են ոլորտային խնդիրների լուծմանն ուղղված նպատակները և ակնկալվող արդյունքները:
2. ***Գերակայություն 1. Սոցիալ-տնտեսական ոլորտում սեռի հատկանիշով խտրականության հաղթահարում, կանանց տնտեսական հնարավորությունների ընդյալնում:***
3. **Նպատակներն են՝**
4. կանանց և տղամարդկանց սոցիալ-տնտեսական անհավասարության նվազեցումը,
5. մասնագիտական աշխատանքի ոլորտում սեռի հատկանիշով խտրակատության մակարդակի կրճատումը,
6. աշխատանքի շուկայում կանանց մրցունակության բարձրացում, տնտեսական հնարավորությունների ընդլայնումը,
7. աշխատանքային և ընտանեկան պարտականությունները համատեղելու համար նպաստավոր պայմանների ստեղծումը,
8. խոցելի խմբերի կանանց իրավունքների պաշտպանությունը,
9. կանանց զբաղվածության մակարդակի բարձրացում և հանրապետության աղքատ բնակչության կազմում կանանց տեսակարար կշռի կրճատումը,
10. կանանց ձեռներեցության խթանում, կին գործարարների բիզնես գիտելիքների կատարելագործում, սկսնակ և գործող ՓՄՁ-ների համար, գործարար տեղեկատվության և խորհրդատվության հասանելիություն և մատչելիությունը,
11. գյուղատնտեսության ոլորտում կանանց տնտեսական հնարավությունների ընդլայնումը,
12. պետական եկամուտների բաշխման և վերահսկման գործընթացներում կանանց մասնակցության աճի ապահովում, տնտեսական անվտանգության ամրապնդումը:
13. **Ակնկալվող արդյունքներն են՝**
14. երկրի սոցիալ-տնտեսական զարգացման ծրագրերում սեռի հատկանիշով բաղադրիչի ներդրման և ինտեգրման գործընթացի ապահովումը,
15. սոցիալ-տնտեսական ոլորտում կանանց և տղամարդկանց հավասար իրավունքների և հավասար հնարավորություն­ների խնդիրների վերհանումը,
16. մասնագիտությունների վերաբերյալ սեռի հատկանիշով կարծրատիպերի փոխակերպումը, կանանց և տղամարդկանց կողմից մասնագիտության ընտրության հավասար հնարավորությունների խթանումը,
17. մասնագիտական ուսումնական հաստատություններում ուսումնառող ուսանողների իրազեկվածության բարձրացում, և առաջնորդության և ձեռներեցության կարողությունների զարգացման հնարավորությունների ստեղծումը,
18. երեխա ունեցող` մինչև 24 տարեկան գործազուրկ կանանց աշխատաշուկայում մրցունակության բարձրացում, առաջին երեխայի ծննդյան ժամանակ մոր միջին տարիքի աստիճանական նվազումը,
19. աշխատաշուկայում անմրցունակ և մասնագիտություն չունեցող երիտասարդ մայրերի աշխատանքային ունակությունների և կարողությունների` աշխատանքի վայրում ձեռքբերման հնարավորությունների ընձեռնման միջոցով կայուն զբաղվածության ապահովումը,
20. ընտանիքում, աշխատանքն ու երեխայի/ընտանիքի խնամքը համադրելու հնարավորությունների ընդլայնում, վերարտադրողական որոշումներում ընտրության հնարավորությունների ընդլայնումը,
21. ընտանիքում և հասարակության մեջ կնոջ տնտեսական դերի արժևորումը,
22. կանանց համար աշխատանքային և ընտանեկան պարտականությունները համատեղելու համար նպաստավոր պայմանների ձևավորումը,
23. մինչև երեք տարեկան երեխայի խնամքի արձակուրդում գտնվող անձանց աշխատաշուկա վերադառնալու հնարավորությունների ընդլայնումը,
24. նախադպրոցական տարիքի երեխա ունեցող ընտանիքների կենսապայմանների բարձրացմանը նպաստող պայմանների ձևավորումը, երեխաների սոցիալականացման ապահովումը,
25. հաշմանդամություն ունեցող կանանց աշխատանքային իրավունքների պաշտպանությունը, գործատուների շրջանում նրանց նկատմամբ դրական վերաբերմունքի ձևավորումը, կարծրատիպերի վերացումը,
26. հաշմանդամություն ունեցող, ազգային փոքրամասնություններին պատկանող, տարեց, փախստական, աղետի և կոնֆլիկտի ազդեցությունը կրող շրջաններում գտնվող կանանց իրավունքների պաշտպանությունը, սոցիալական, առողջապահական, կրթական և այլ ծառայությունների հասանելիության ապահովումը,
27. սկսնակ գործարարների ձեռներեցության աջակցության ծրագրերում կին գործարարների մասնակցությունը,
28. կին գործարարների կարողությունների զարգացում և տեղեկացվածության մակարդակի բարձրացումը,
29. Հայաստանի Հանրապետության գյուղա­տնտե­սու­թյան նախարարու­թյան «Հա­մայնք­­ների գյու­ղա­տնտե­սական ռե­սուրս­­­ների կառա­վար­ման և մրցու­նա­­­կության» վար­կա­յին ծրագրի շրջա­նակներում ձևա­վորված կոոպե­րա­տիվների անդամ կա­­նանց աշխա­տան­քի պայման­նե­րի բարե­լավում (ձեռ­քի աշխա­տան­քի հնարավորինս մեքե­նա­յացում), անաս­նա­պա­­հու­թյամբ զբաղվող կին ֆեր­մերների գյուղա­տնտե­սա­կան արտադրության արդյու­­նավե­տու­թյան բարձ­րացում, գյուղա­տնտե­սության ոլորտում նոր տեխնոլո­գիա­ների ներդրում և փորձի տարածումը:
30. ***Գերակայություն 2. Կանանց և տղամարդկանց լիարժեք ու արդյունավետ մասնակցության և հավասար հնարավորությունների ընդյալնում կրթության ու գիտության ոլորտում:***
31. **Նպատակներն են՝**
32. սոցիալապես ակտիվ, պատասխանատու և ժողովրդավարական կողմնորոշում ունեցող քաղաքացիների դաստիարակում, կրթության բոլոր մակարդակներում սեռի հատկանիշով հավասարակշռված ներկայացվածության ձեռքբերում, սեռի հատկանիշով զգայուն միջավայրի ձևավորումը,
33. կրթության և գիտության ոլորտում կանանց և տղամարդկանց հավասար իրավունքների և հավասար հնարավորությունների իրավիճակի գնահատում, սեռի հատկանիշով հիմնախնդիրների բացահայտում, անհավասարության հաղթահարում ու խտրական դրսևորումների կրճատում, գիտական հետազոտություններում կանանց ներգրավվածության ընդլայնումը:
34. **Ակնկալվող արդյունքներն են՝**
35. հանրակրթական դպրոցի սովորողների շրջանում սեռի հատկանիշով խտրական դրսևորումների ու կարծրատիպերի կանխարգելումը,
36. տարբեր սոցիալական պատճառներով դպրոց չհաճախող երեխաների (այդ թվում` հաշմանդամություն ունեցող, ազգային փոքրամասնություններին պատկանող և գյուղական բնակավայրերում ապրող աղջիկների) բացահայտում և դպրոցներում նրանց ինտեգրման գործընթացի ապահովումը,
37. հանրակրթական, նախնական (արհեստագործական) և միջին մասնագիտական ուսումնական հաստատությունների ղեկավար անձնակազմի շրջանում կարծրատիպերի փոխակերպում,
38. սովորողների շրջանում մասնագիտության ընտրության հարցում առկա կարծրատիպերի հաղթահարում և ոչ ավանդական մասնագիտությունների նկատմամբ մոտիվացիայի ձևավորումը,
39. կրթության և գիտության ոլորտում սեռի հատկանիշով խտրական դրսևորումների վերհանումը,
40. կանանց և տղամարդկանց հավասար իրավունքների և հնարավորությունների վերաբերյալ ոստիկանության ծառայողների իրազեկվածության բարձրացումը:
41. ***Գերակայություն 3. Առողջապահության ոլորտում կանանց և տղամարդկանց հավասար հնարավորությունների ընդլայնում:***
42. **Նպատակներն են՝**
43. տղամարդկանց և կանանց մահվան վաղաժամ պատճառ հանդիսացող ոչ վարակիչ հիվանդությունների կանխարգելումը,
44. վերարտադրողական առողջության ոլորտում տրամադրվող բժշկական օգնության որակի բարձրացում,
45. կանանց ժամանակակից հակաբեղմնավորիչ միջոցներով ապահովումը,
46. կանանց և տղամարդկանց առողջության բարելավումը:
47. **Ակնկալվող արդյունքներն են՝**
48. տղամարդկանց և կանանց մահվան վաղաժամ պատճառ հանդիսացող ոչ վարակիչ հիվանդությունների թվի կրճատում,
49. սրտային սուր իշեմիայից մահվան դեպքերի կրճատումը,
50. վերարտադրողական առողջության ծառայությունների որակի բարելավում, գյուղ/քաղաք տարբերությունների կրճատումը,
51. հատուկ և սոցիալական խմբերում ընդգրկված կանանց հղիության արհեստական ընդհատումների նվազեցումը,
52. հաշմանդամություն ունեցող կանանց սեռական և վերարտադրողական իրավունքի պաշտպանությունը:
53. ***Գերակայություն 4. Սեռի հատկանիշով խտրականության կանխարգելում, կանանց և տղամարդկանց հավասար մասնակցություն կառավարման ոլորտում և որոշումների ընդունման մակարդակում:***
54. **Նպատակներն են՝**
55. կանանց և տղամարդկանց հավասար իրավունքների և հավասար հնարավորությունների վերաբերյալ պետական պաշտոնյաների և քաղաքացիական ծառայողների իրազեկվածության բարձրացումը,
56. պատասխանատու գերատեսչությունների ներկայացուցիչների նախապատրաստումը՝ ՄԱԿ-ի մոնիթորինգային մարմինների հետ աշխատանքների իրականացման համար,
57. օրենսդիր և գործադիր իշխանությունների որոշումների ընդունման մակարդակում կանանց թերի ներկայացվածության հաղթահարումը և սոցիալական համերաշխության ամրապնդումը,
58. կանանց և տղամարդկանց հավասար իրավունքների և հավասար հնարավորությունների քաղաքականության մշակման և իրականացման ազգային և ինստիտուցիոնալ մեխանիզմներ ներառող միասնական համակարգի հզորացումը,
59. սեռի հատկանիշով ոչ խտրական մոտեցումների արմատավորում երկրի տնտեսական, սոցիալական և քաղաքական ոլորտներում, կանանց և տղամարդկանց իրավիճակի գնահատում, նրանց կարգավիճակի միջև առկա տարբերությունների վերհանումը,
60. սեռի հատկանիշով կարծրատիպերի հաղթահարում, երկրի քաղաքական հիմնախնդիրների լուծմանը և կայուն տնտեսական զարգացմանը կանանց և տղամարդկանց հավասարակշռված մասնակցության կարևորության մասին իրազեկվածության բարձրացումը,
61. սեռի հատկանիշով զգայուն օրենսդրության մշակման ապահովումը,
62. հանրապետությունում նորածինների սեռերի անհամամասնության կրճատումը,
63. զանգվածային լրատվամիջոցների սեռի հատկանիշով զգայունության բարձրացումը,
64. պետության կողմից հասարակական-քաղաքական, սոցիալ-տնտեսական բոլոր ոլորտներում կանանց և տղամարդկանց միջև սոցիալական հավասարության ձեռքբերման վերաբերյալ հասարակության իրազեկվածության բարձրացումը,
65. մշակութի ոլորտում սեռի հատկանիշով կարծրատիպերի հաղթահարում,
66. քաղաքացիական հասարակության կայացման և երկրի քաղաքական կյանքին կանանց լիարժեք մասնակցության ապահովումը:
67. **Ակնկալվող արդյունքներն են՝**
68. կանանց նկատմամբ խտրականության բոլոր ձևերի վերացման մասին ՄԱԿ-ի կոնվենցիայի և դրա ընդհանուր հանձնարարականների տեղադրում հայերեն և անգլերեն լեզուներով,
69. կանանց և տղամարդկանց հավասար իրավունքների և հավասար հնարավորությունների քաղաքականության մշակման և իրականացման ազգային և ինստիտուցիոնալ մեխանիզմներ ներառող միասնական համակարգի հզորացումը,
70. սեռով պայմանավորված ընտրովի աբորտների թվի իջեցումը,
71. «Հայաստանի կանայք և տղամարդիկ» վիճակագրական գրքույկի հրապարակում և տարածումը,
72. քաղաքացիական ծառայողների շրջանում սեռի հատկանիշով կարծրատիպերի հաղթահարումը,
73. արտակարգ իրավիճակների կառավարման ոլորտում կանանց և տղամարդկանց հավասար իրավունքների և հավասար հնարավորությունների վերաբերյալ հանրային իրազեկվածության բարձրացումը,
74. հասարակական կյանքի բոլոր որոլտների համար իրավական ակտերի մշակման գործընթացներում կանանց և տղամարդկանց հավասար իրավունքների և հավասար հնարավորությունների ազդեցության գնահատման մեխանիզմի ներդրումը,
75. հանրապետությունում նորածինների սեռերի անհամամասնության կրճատումը,
76. զանգվածային լրատվամիջոցների միջոցով սեռի հատկանիշով զգայունության բարձրացում,
77. սեռերի իրավահավասարությանն ուղղված ճիշտ պատկերացումների ներկայացում հեռուստադիտողին,
78. ստեղծագործող կանանց համար հնարավորություն ստեղծել ներկայացնելու իրենց աշխատանքները և հետագայում հիմնելու սեփական գործը և ձեռք բերելու նոր ծանոթություններ` համագործակցության համար:
79. ***Գերակայություն 5. Կանանց առաջխաղացման ազգային մեխանիզմի կատարելագործում:***
80. **Նպատակներն են՝**
81. Կանանց առաջխաղացման ազգային մեխանիզմի ամրապնդումը,
82. Քաղաքացիական հասարակության կայացման և երկրի քաղաքական կյանքին կանանց լիարժեք մասնակցության ապահովումը:
83. **Ակնկալվող արդյունքներն են՝**

1) կանանց նկատմամբ խտրականության վերացման ՄԱԿ-ի կոմիտեի կողմից դրված հանձնարարականի իրականացումը,

2) կանանց առաջխաղացման ազգային մեխանիզմի արդյունավետության բարձրացումը:

1. ***Գերակայություն 6. Ընտանեկան բռնության երևույթի կանխարգելումը և դրա դեմ պայքար:***
2. **Նպատակներն են՝**
3. ընտանեկան բռնության կանխարգելման և դրա դեմ պայքարի բնագավառի հարաբերությունների համալիր իրավական կարգավորումը,
4. հանրության շրջանում ընտանեկան բռնության երևույթի վերաբերյալ իրազեկման, ինչպես նաև դրա դեմ պայքարի մեխանիզմների վերաբերյալ տեղեկացվածության մակարադակի բարձրացումը,
5. ընտանեկան բռնության զոհերին աջակցության տրամադրման հնարավորությունների ընդլայնումը,
6. ընտանեկան բռնության ենթարկված անձանց համալիր ծառայությունների տրամադրման նկատմամբ միասնական մոտեցման ապահովում` ծառայությունների բովանդակության, ծավալի, պայմանների, որակի և անվտանգության վերաբերյալ պահանջների, ինչպես նաև գնահատման չափանիշների սահմանումը,
7. ընտանեկան բռնության երևույթի դեմ պայքարում միասնական հարթակի ձևավորումը:
8. **Ակնկալվող արդյունքներն են՝**
9. Միջազգային չափանիշներին համապատասխան, ոլորտը կարգավորող միասնական և համապարփակ օրենսդրության առկայությունը,
10. ընտանեկան բռնության կանխարգելման և դրա դեմ պայքարի բնագավառի հարաբերությունների միջազգային գործիքների կիրառման հնարավորությունների ընդլայնումը,
11. ընտանեկան բռնության ենթարկված անձանց ուղղորդման և պետական կառավարման մարմինների միջև համագործակցության մեխանիզմների հստակեցումը,
12. ընտանեկան բռնության երևույթի վերաբերյալ իրազեկման, ինչպես նաև դրա դեմ պայքարի մեխանիզմների վերաբերյալ տեղեկացվածու­թյան մակարադակի բարձրացումը,
13. ընտանեկան բռնության ենթարկված անձանց բուժօգնության մատչելիության ապահովումը,
14. ընտանեկան բռնության կանխարգելման և դրա դեմ պայքարի պետական քաղաքականության և ծրագրերի փաստական-վերլուծական հիմքերի ապահովումը,
15. ընտանեկան բռնության ենթարկված անձանց աջակցության տրամադրման հնարավորությունների և տրամադրվող ծառայությունների ցանցի ընդլայնումը, ծառայությունների որակի բարձրացումը և դրանց տրամադրման նկատմամբ միասնական մոտեցման ապահովումը,
16. ընտանեկան բռնության երևույթի վերաբերյալ իրազեկման, ինչպես նաև դրա դեմ պայքարի մեխանիզմների վերաբերյալ տեղեկացվածության մակարդակի բարձրացումը,
17. ընտանեկան բռնության դեպքերի վերաբերյալ տեղեկատվության ստացում, ընտանեկան բռնության դեպքերի վիճակագրության առկայությամբ պայամանավորված զգայունության բարձրացում, արդարադատության համակարգում ընտանեկան բռնության նկատմամբ կարծրատիպերի արտացոլման վերացում, ընտանեկան բռնության կանխարգելում, լատենտային հանցավորության նվազեցումը:
18. **ՄՇՏԱԴԻՏԱՐԿՈՒՄ ԵՎ ԳՆԱՀԱՏՈՒՄ**
19. Ռազմավարության ներդրման ընթացքում առաջնահերթ ուշադրություն կդարձվի շարունակական մոնիտորինգի և վերահսկողության անցկացմանը:
20. Ռազմավարության միջոցառումների ծրագրով նախատեսվում է ներդնել կանանց և տղամարդկանց իրավահավասարության ապահովման պետական քաղաքականության ծրագրերի մշտադիտարկման և տեղեկատվության փոխանակման մեխանիզմ, որը կնպաստի ռազմավարության նախատեսված միջոցառումների իրականացման արդյունավետության գնահատմանը, ծագած խնդիրների հստակեցմանը և հնարավոր լուծումներին:
21. Ռազմավարության գնահատում կիրականացվի նաև մոնիտորինգի և գնահատման այլընտրանքային ձևերի՝ պաշտոնական վիճակագրական տվյալների վերլուծության, քաղաքացիական հասարակության կողմից իրականացվող հետազոտությունների, զեկույցների միջոցով:
22. **ՌԱԶՄԱՎԱՐՈՒԹՅԱՆ ԻՐԱԿԱՆԱՑՄԱՆ ՌԻՍԿԵՐԸ**
23. Ռազմավարության իրականացման ընթացքում հնարավոր են որոշակի գործողությունների ժամկետների երկարաձգումներ, պայմանավորված լրացուցիչ նախապատրաստական աշխատանքներ իրականացնելու հանգամանքով։ Անհրաժեշտության դեպքում գործողությունները կտեղափոխվեն հաջորդ տարի կամ կներառվեն հաջորդ ռազմավարության մեջ։
24. Ռազմավարության իրականացման ընթացքում հնարավոր են որոշակի խնդիրներ համակարգային նորամուծությունների հետ կապված։ Նոր համակարգերի, մեխանիզմների ներդնումը հաճախ բախվում է որոշակի դիմադրության, թյուրընկալման, մասնագիտական հմտությունների անբավարար մակարդակի։ Կիրականացվեն իրազեկման և կարողության ստեղծման ծրագրեր՝ ռիսկը նվազագույնի հասցնելու միտումով։

**Հավելված N2**

**Հայաստանի Հանրապետության կառավարության**

**2017 թվականի -ի նիստի N արձանագրային որոշման**

**ԾՐԱԳԻՐ**

**Հայաստանի Հանրապետությունում կանանց և տղամարդկանց հավասար իրավունքների և հավասար հնարավորությունների ապահովման քաղաքականության իրականացման 2017-2021 թվականների** **միջոցառումների**

|  |  |  |  |  |  |  |  |
| --- | --- | --- | --- | --- | --- | --- | --- |
| **NN** | **Միջոցառումները** | **Ակնկալվող արդյունքը** | **Ժամկետը** | **Արդյունքային ցուցանիշները** | **Պատասխանատու կատարողը** | **Համակատարողը** | **Ֆինանսավոր-ման աղբյուրը** |
| **1** | **2** | **3** | **4** | **5** | **6** | **7** | **8** |
|  | **Գերակայություն 1. Սոցիալ-տնտեսական ոլորտում սեռի հատկանիշով խտրականության հաղթահարումը, կանանց տնտեսական հնարավորությունների ընդյալնումը** |
| **1.1** | **ա/** ՀՀ սոցիալ-տնտեսական զարգացման ծրագրերում սեռի հատկանիշով բաղադրիչի ներդրման վերաբերյալ մեթոդական ուղեցույցի մշակում | Երկրի սոցիալ-տնտեսական զարգացման ծրագրերում սեռի հատկանիշով բաղադրիչի ներդրման գործընթացի ապահովում | 2018թ. | Մեթոդական ուղեցույցի առկայություն | ՀՀ աշխատան­քի և սոցիալա­կան հարցերի նախա­րարու­թյուն, «Աշխատանքի և սոցիալական հետազոտություն­ների ազգային ինստիտուտ» ՊՈԱԿ | Միջազգային կազմակերպություն-ներ(համաձայնությամբ) | ՀՀ պետական բյուջե,Օրենքով չարգելված այլ աղբյուրներ |
|  | **բ/** ՀՀ սոցիալ-տնտեսական զարգացման ծրագրերում սեռի հատկանիշով բաղադրիչի ներդրմանն ուղղված մեթոդական ուղեցույցի կիրարկման վերաբերյալ դասընթացների մշակում և իրականացում` պետական շահագրգիռ մարմինների մասնագետների համար | Երկրի սոցիալ-տնտեսական զարգացման ծրագրերում սեռի հատկանիշով բաղադրիչի ինտեգրման գործընթացի ապահովում | 2019թ. | Կվերապատրաս­տ­վեն 20 շահագրգիռ մարմինների շուրջ 50 մասնագետներ | ՀՀ աշխատան­քի և սոցիալա­կան հարցերի նախա­րարու­թյուն, «Աշխատանքի և սոցիալական հետազոտություն­ների ազգային ինստիտուտ» ՊՈԱԿ  | ՀՀ շահագրգիռ նախարարություն-ներ, ՀՀ մարզպետարաններ | ՀՀ պետական բյուջե,Օրենքով չարգելված այլ աղբյուրներ |
| **1.2** | **ա/** Ազգային, մարզային և համայնքային մակարդակներում կանանց և տղամարդկանց հավասար իրավունքների և հավասար հնարավորությունների իրավիճակի գնահատման գործիքների ներդրմանն ուղղված մեթոդական ուղեցույցերի մշակում  | Կանանց և տղամարդկանց հավասար իրավունքների և հավասար հնարավորությունների քաղաքականության մշակման և իրականացման ազգային և ինստիտուցիոնալ մեխանիզմներ ներառող միասնական համակարգի հզորացում | 2018-2019թթ. | Մեթոդական ուղեցույցի առկայություն | ՀՀ աշխատան­քի և սոցիալա­կան հարցերի նախա­րարու­թյուն, «Աշխատանքի և սոցիալական հետազոտություն­ների ազգային ինստիտուտ» ՊՈԱԿ  | Միջազգային կազմակերպություն-ներ(համաձայնությամբ) | ՀՀ պետական բյուջե,Օրենքով չարգելված այլ աղբյուրներ |
|  | **բ/**Ազգային, մարզային և համայնքային մակարդակներում կանանց և տղամարդկանց հավասար իրավունքների և հավասար հնարավորությունների իրավիճակի գնահատման գործիքների կիրարկման վերաբերյալ դասընթացների իրականացում` շահագրգիռ մարմինների ներկայացուցիչներիհամար | ՀՀ սոցիալ-տնտեսական զարգացման ծրագրերում սեռի հատկանիշով բաղադրիչի ինտեգրման գործընթացի ապահովում | 2018-2021թթ. | Յուրաքանչյուր տարի իրականացված միջոցառումների թիվ, մանակիցների քանակ | ՀՀ աշխատան­քի և սոցիալա­կան հարցերի նախա­րարու­թյուն, «Աշխատանքի և սոցիալական հետազոտություն­ների ազգային ինստիտուտ» ՊՈԱԿ ՀՀ տարածքային կառավարման և զարգացման նախարարություն  | ՀՀ շահագրգիռ նախարարություններ ՀՀ մարզպետարաններ,ՏԻՄ-եր(համաձայնությամբ) | ՀՀ պետական բյուջե,Օրենքով չարգելված այլ աղբյուրներ |
| **1.3** | ՀՀ պետական բյուջեի ձևավորման գործընթացում սեռի հատկանիշով բաղադրիչի ներառում | Սեռի հատկանիշով զգայուն ծրագրային բյուջետովորման նախագծման գործընթացի ներդրում | 2018-2020թթ. | ՀՀ պետական բյուջեի նախագծման համար սեռի հատկանիշով զգայուն և չափելի ցուցանիշների/ցուցիչների առկայություն, սեռի հատկանիշով զգայուն ՀՀ պետական բյուջեի նախագծի առկայություն | ՀՀ ֆինանսների նախարարություն | ՀՀ աշխատան­քի և սոցիալա­կան հարցերի նախա­րարու­թյուն | ՀՀ պետական բյուջե,Օրենքով չարգելված այլ աղբյուրներ«Հանրային ֆինանսական քաղաքականության բարեփոխումները Հայաստանում/ Public Finance Policy Reform Programme in Armenia» ԵՄ բյուջետային աջակցության համաձայնագրի |
| **1.4** | «Կանանց և տղամարդկանց իրավահավասարության ապահովման պետական քաղաքականության ծրագրերի մշտադիտարկման և տեղեկատվության փոխանակման կարգը հաստատելու մասին» ՀՀ կառավարության որոշման նախագծի մշակում | Կանանց և տղամարդկանց հավասար իրավունքների և հավասար հնարավորությունների քաղաքականության մշակման և իրականացման ազգային և ինստիտուցիոնալ մեխանիզմներ ներառող միասնական համակարգի հզորացում | 2018թ. | Համապատասխան իրավական ակտի առկայություն | ՀՀ աշխատան­քի և սոցիալա­կան հարցերի նախա­րարու­թյուն | Հասարակական կազմակերպություն-ներ, (համաձայնությամբ)Միջազգային կազմակերպություն-ներ(համաձայնությամբ) | Օրենքով չարգելված այլ աղբյուրներ |
| **1.5** | Երեխա խնամող մինչև 24 տարեկան գործազուրկ կանանց բարձրագույն մասնագիտական կրթությանը նախապատրաստման աջակցության ծրագրի իրականացում | Երեխա ունեցող` մինչև 24 տարեկան գործազուրկ կանանց աշխատաշուկայում մրցունակության բարձրացում, առաջին երեխայի ծննդյան ժամանակ մոր միջին տարիքի աստիճանական նվազում | 2018-2021թթ. պարբերաբար | Բարձրագույն ուսումնական հաստատություն ընդունված և ուսումը շարունակող անձանց թիվը՝ աշխատաշուկայում անմրցունակ՝ տարեկան առնվազ 100 անձ | ՀՀ կրթության և գիտության նախարարություն  | ՀՀ աշխատան­քի և սոցիալա­կան հարցերի նախա­րարու­թյուն, Զբաղվածության պետական գործակալություն  | ՀՀ պետական բյուջե |
| **1.6** | Աշխատաշուկայում անմրցունակ և մասնագիտություն չունեցող երիտասարդ մայրերի համար գործատուի մոտ մասնագիտական ուսուցման կազմակերպման ծրագրի իրականացում | Աշխատաշուկայում անմրցունակ և մասնագիտություն չունեցող երիտասարդ մայրերի աշխատանքային ունակությունների և կարողությունների` աշխատանքի վայրում ձեռքբերման հնարավորությունների ընձեռնման միջոցով կայուն զբաղվածության ապահովում | 2018-2021թթ. պարբերաբար | Յուրաքանչյուր տարի ծրագրում ընդգրկված անձանց կայուն զբաղվածության միջին հանրապետական գործակիցը՝ 30% | ՀՀ աշխատան­քի և սոցիալա­կան հարցերի նախա­րարու­թյուն, Զբաղվածության պետական գործակալություն  |  | ՀՀ պետական բյուջե |
| **1.7** | Զբաղվածության պետական ծրագրերի վերաբերյալ իրազեկման նպատակային ծրագրերի իրականացում  | Աշխատանքի շուկայում կանանց մրցունակության բարձրացում, տնտեսական հնարավորությունների ընդլայնում  | 2018-2021թթ. պարբերաբար | Յուրաքանչյուր տարի իրականացված միջոցառումների թիվ, մանակիցների քանակ  | ՀՀ աշխատան­քի և սոցիալա­կան հարցերի նախա­րարու­թյուն, Զբաղվածության պետական գործակալություն  |  | ՀՀ պետական բյուջեՕրենքով չարգելված այլ աղբյուրներ |
| **1.8** | Սոցիալ-տնտեսական ոլորտի, մասնավորապես` աշխատանքի շուկայում և զբաղվածության ոլորտում կանանց և տղամարդկանց հավասար իրավունքների և հավասար հնարավորություն­ների վերաբերյալ հետազոտությունների իրականացում և առաջարկությունների ներկայացում | Սոցիալ-տնտեսական ոլորտում կանանց և տղամարդկանց հավասար իրավունքների և հավասար հնարավորություն­ների խնդիրների վերհանում  | 2017-2020թթ. | Իրականացված հետզոտությունների տվյալների վերլուծության հիման վրա մշակվածառաջարկություն­ների փաթեթի առկայություն | ՀՀ աշխատան­քի և սոցիալա­կան հարցերի նախա­րարու­թյուն, «Աշխատանքի և սոցիալական հետազոտություն­ների ազգային ինստիտուտ» ՊՈԱԿ | Հասարակական կազմակերպություն-ներ, (համաձայնությամբ)Միջազգային կազմակերպություն-ներ(համաձայնությամբ) | Ֆինանսավորում չի պահանջվում |
| **1.9** | Ընտանիքը և աշխատանքը համատեղելու կանանց հնարավորությունների ընդլայնմանն ուղղված պետական քաղաքականության վերլուծությունների իրականացում | Աշխատանքի շուկայում կանանց մրցունակության բարձրացում, ընտանիքի եկամտի ապահովման գործում կնոջ դերի բարձրացում, ընտանիքում, աշխատանքն ու երեխայի/ընտանիքի խնամքը համադրելու հնարավորությունների ընդլայնում, վերարտադրողական որոշումներում ընտրության հնարավորությունների ընդլայնում  | 2017-2021թթ. | Աշխատուժում կանանց մասնակցության բարձրացմանը,ընտանիքը և աշխատանքը համատեղելու հնարավորությունների ընդլայնմանն ուղղված առաջարկությունների փաթեթ: | ՀՀ աշխատան­քի և սոցիալա­կան հարցերի նախա­րարու­թյուն,  | Զբաղվածության պետական գործակալություն, Միավորված ազգերի բնակչության հիմնադրամ, (համաձայնությամբ)Մարդկային զարգացման միջազգային կենտրոն, (համաձայնությամբ)Հասարակական կազմակերպություն-ներ, (համաձայնությամբ)Միջազգային կազմակերպություն-ներ(համաձայնությամբ) | ՀՀ պետական բյուջեՕրենքով չարգելված այլ միջոցներ |
| **1.10** | Ընտանիքում մեկ հիմնական վաստակողի մոդելի փոխակերպմանն ուղղված քարոզարշավների իրականացում | Ընտանիքի բարեկեցության աստիճանական աճ, ընտանիքում և հասարակության մեջ կնոջ տնտեսական դերի արժևորում | 2017-2021թթ. | Յուրքանչյուր տարի իրականացված միջոցառումների քանակ | ՀՀ աշխատան­քի և սոցիալա­կան հարցերի նախա­րարու­թյուն,  | Զբաղվածության պետական գործակալություն, Միավորված ազգերի բնակչության հիմնադրամ, (համաձայնությամբ)Մարդկային զարգացման միջազգային կենտրոն, (համաձայնությամբ)Հասարակական կազմակերպություն-ներ, (համաձայնությամբ) Միջազգային կազմակերպություն-ներ(համաձայնությամբ) | ՀՀ պետական բյուջեՕրենքով չարգելված այլ միջոցներ |
| **1.11** | **ա/** Մինչև երեք տարեկան երեխա խնամող անձանց աշխատանքի վերադառնալու հնարավորությունների ընդլայնում, այդ թվում՝ երեխայի խնամքի արձակուրդում գտնվող անձանց՝ խնամքն աշխատանքի հետ համադրելու աջակցության ծրագրի մշակում | Կանանց համար աշխատանքային և ընտանեկան պարտականությունները համատեղելու համար նպաստավոր պայմանների ձևավորում | 2017-2021թթ. | Մինչև երեք տարեկան երեխա խնամող անձանց աշխատանքի վերադառնալու հնարավորությունների ընդլայնման ծրագրային փաթեթի առկայություն | ՀՀ աշխատան­քի և սոցիալա­կան հարցերի նախա­րարու­թյուն, Զբաղվածության պետական գործակալություն,ՀՀ կրթության և գիտության նախարարություն | ՀՀ առողջապահության նախարարություն,Միավորված ազգերի բնակչության հիմնադրամ, (համաձայնությամբ)Մարդկային զարգացման միջազգային կենտրոն, (համաձայնությամբ)Հասարակական կազմակերպություն-ներ, (համաձայնությամբ)Միջազգային կազմակերպություն-ներ(համաձայնությամբ) | Օրենքով չարգելված այլ միջոցներ |
|  | **բ**/ Մինչև երեք տարեկան երեխայի խնամքի արձակուրդում գտնվող անձանց՝ մինչև երեխայի երկու տարին լրանալը աշխատանքի վերադառնալու դեպքում երեխայի խնամքն աշխատանքին զուգահեռ կազմակերպելու համար աջակցության ծրագրի իրականացում | Մինչև երեք տարեկան երեխայի խնամքի արձակուրդում գտնվող անձանց աշխատաշուկա վերադառնալու հնարավորությունների մեծացում | 2018-2021թթ. պարբերաբար | Յուրաքանչյուր տարի ծրագրում ընդգրկված անձանց կայուն զբաղվածության միջին հանրապետական գործակիցը՝ 50% | ՀՀ աշխատան­քի և սոցիալա­կան հարցերի նախա­րարու­թյուն, Զբաղվածության պետական գործակալություն  |  | ՀՀ պետական բյուջե |
| **1.12** | Նախադպրոցական, այդ թվում՝ մինչև 3 տարեկան երեխաների խնամքի ծառայությունների (պետական և ոչ պետական) ցանցի ընդլայնման, ծառայությունների հասանելիության, մատչելիության և որակի բարելավման հնարավորությունների վերլուծություն | Մինչև երեք տարեկան երեխայի խնամքի արձակուրդում գտնվող անձանց աշխատաշուկա վերադառնալու հնարավորությունների ընդլայնում | 2017-2021թթ. | Առաջարկությունների փաթեթի առկայություն | ՀՀ կրթության և գիտության նախարարություն, ՀՀ աշխատան­քի և սոցիալա­կան հարցերի նախա­րարու­թյուն | ՀՀ առողջապահու-թյան նախարարություն,Միավորված ազգերի բնակչության հիմնադրամ, (համաձայնությամբ)Մարդկային զարգացման միջազգային կենտրոն, (համաձայնությամբ)Հասարակական կազմակերպություն-ներ, (համաձայնությամբ)Միջազգային կազմակերպություն-ներ(համաձայնությամբ) | Օրենքով չարգելված այլ միջոցներ |
| **1.13** | Սոցիալական դեպքի վարման համակարգի շրջանակներում երեխա (այդ թվում՝ նախադպրոցական տարիքի) ունեցող ընտանիքների սոցիալ-տնտեսական խնդիրների լուծմանն ուղղված տեղական սոցիալական ծրագրերի մշակում և իրականացում  | Նախադպրոցական տարիքի երեխա ունեցող ընտանիքների կենսապայմանների բարձրացմանը նպաստող պայմանների ձևավորում, երեխաների սոցիալականացման ապահովում | 2018-2021թթ. պարբերաբար | Յուրաքանչյուր տարի իրականցված ծրագրերի թիվ | ՀՀ տարածքային կառավարման և զարգացման նախարարություն | ՀՀ աշխատան­քի և սոցիալա­կան հարցերի նախա­րարու­թյուն  | ՀՀ պետական բյուջե |
| **1.14** | Սոցիալական դեպքի վարման համակարգի շրջանակներում հաշմանդամություն ունեցող, ազգային փոքրամասնություններին պատկանող, տարեց, փախստական, աղետի և կոնֆլիկտի ազդեցությունը կրող շրջաններում գտնվող կանանց (նրանց ընտանիքների) հետ աշխատող սոցիալական աշխատողների նեղ մասնագիտական վերապատրաստումների կազմակերպում | Սոցիալական աշխատողների մասնագիտական կարողությունների զարգացում՝ ապահովելով սոցիալական ծառայությունների հավասար հասանելիություն | 2018-2021թթ. պարբերաբար | Յուրաքանչյուր տարի մասնագիտական վերապատրաստումներ անցած անձանց թիվ | ՀՀ տարածքային կառավարման և զարգացման նախարարություն | ՀՀ աշխատան­քի և սոցիալա­կան հարցերի նախա­րարու­թյուն | ՀՀ պետական բյուջե |
| **1.15** | Հաշմանդամություն ունեցող, ազգային փոքրամասնություն-ներին պատկանող, տարեց, փախստական, աղետի և կոնֆլիկտի ազդեցությունը կրող շրջաններում գտնվող կանանց կարիքների գնահատում, սոցիալ-տնտեսական խնդիրների լուծմանն ուղղված տեղական սոցիալական ծրագրերի մշակում և իրականացում | Խոցելի խմբերին պատկանող կանանց իրավունքների պաշտպանություն, սոցիալական, առողջապահական, կրթական և այլ ծառայությունների հասանելիության ապահովում | 2017-2021թթ. | Գնահատված (քարտեզագրված) կարիքներ ըստ համայքների,Յուրաքանչյուր տարի իրականցված ծրագրերի թիվ | ՀՀ աշխատանքի և սոցիալական հարցերի նախարարություն,ՀՀ առողջապահության նախարարություն,ՀՀ տարածքային կառավարման և զարգացման նախարարություն,ՀՀ կրթության և գիտության նախարարություն | Հասարակական կազմակերպություն-ներ, (համաձայնությամբ)Միջազգային կազմակերպություն-ներ(համաձայնությամբ) | ՀՀ պետական բյուջեՕրենքով չարգելված այլ աղբյուրներ |
| **1.16** | Գործատուների շրջանում հաշմանդամություն ունեցող կանանց հիմնախնդիրների վերաբերյալ իրազեկման աշխատանքների իրականացում | Հաշմանդամություն ունեցող կանանց աշխատանքային իրավունքների պաշտպանություն, գործատուների շրջանում նրանց նկատմամբ դրական վերաբերմունքի ձևավորում, կարծրատիպերի վերացում | 2019-2021թթ. | Յուրաքանչյուր տարի իրականացված միջոցառումների թիվ, մանակիցների քանակ | ՀՀ աշխատան­քի և սոցիալա­կան հարցերի նախա­րարու­թյուն, «Աշխատանքի և սոցիալական հետազոտություն­ների ազգային ինստիտուտ» ՊՈԱԿ | Հասարակական կազմակերպություն-ներ, (համաձայնությամբ)Միջազգային կազմակերպություն-ներ(համաձայնությամբ) | ՀՀ պետական բյուջեՕրենքով չարգելված այլ աղբյուրներ |
| **1.17** | **ՓՄՁ աջակցության պետական ծրագրի շրջանակներում իրականացվող միջոցառումներ, այդ թվում`****ա/** Սկսնակ գործարարների ձեռներեցությանն աջակցու­թյուն | Սկսնակ գործա-րարների ձեռներեցության աջակցության ծրագրերում կին գործարարների մասնակցություն | 2017թ. դեկտեմբեր | Աջակցություն կցուցաբերվի 100 կին գործարարի | ՀՀ տնտեսական զարգացման և ներդրումների նախարարություն | Հայաստանի ՓՄՁ ԶԱԿ հիմնա­դրամ (համաձայնությամբ) | ՀՀ պետական բյուջեՀՀ օրենքով չարգելված այլ աղբյուրներ |
|  | **բ/** ՓՄՁ սուբյեկտներին գործարար ուսու­­­­ցողական աջակցություն (կարողությունների զարգացում) | Կին գործա-րարների կա-րողությունների զարգացում | 2017թ. դեկտեմբեր | Աջակցություն կցուցաբերվի 50 կին գործարարի | ՀՀ տնտեսական զարգացման և ներդրումների նախարարութ-յուն | Հայաստանի ՓՄՁ ԶԱԿ հիմնադրամ (համաձայնությամբ) | ՀՀ պետական բյուջեՀՀ օրենքով չարգելված այլ աղբյուրներ |
|  | **գ/** ՓՄՁ սուբյեկտներին գոր­ծարար տեղեկա­տվա­կան և խորհրդատվա-կան աջակցություն | Կին գործա-րարների տեղե-կացվածության մակարդակի բարձրացում | 2017թ. դեկտեմբեր | Աջակցություն կցուցաբերվի 1100 կին գործարարի | ՀՀ տնտեսական զարգացման և ներդրումների նախարարություն | Հայաստանի ՓՄՁ ԶԱԿ հիմնադրամ (համաձայնությամբ) | ՀՀ պետական բյուջեՕրենքով չարգելված այլ միջոցներ |
| **1.18** | Արդյունաբերական ոլորտ­ներում կանանց համար նոր աշխատատե­ղերի ստեղծում | Աշխատանքով ապահովված տղամարդկանց և կանանց հարաբերակցության կրճատում, կանանց կադրային ներուժի օգտագործում | 2017-2021թթ. ընթացքում | 2017-2021թթ. կանանց համար կստեղծվի մոտ 865 աշխատատեղ, որից՝ 2017-ին՝ 450, 2018-ին՝ 120, 2019-ին՝ 100, 2020-ին՝ 110 և 2021-ին՝ 85 | ՀՀ տնտեսական զարգացման և ներդրումների նախարարություն | մասնավոր հատված(համաձայնությամբ) | Օրենքով չարգելված այլ միջոցներ |
| **1.19** | Հայաստանի Հանրա­պետու­թյունում գյու­ղա­­տնտեսությամբ զբաղվողների կարո­ղու­թյուն­­ների ընդլայնման գործ­ընթացին աջակ­ցու­­թյան (կոոպերատիվներում ընդ­­գրկ­ման, խորհրդա­տվու­թյան և այլն) միջոցառում­ների իրակա­նացում | ՀՀ գյուղա­տնտե­սու­թյան նախարարու­թյան «Հա­մայնք­­ների գյու­ղա­տնտե­սական ռե­սուրս­­­ների կառա­վար­ման և մրցու­նա­­­կության» վար­կա­յին ծրագրի շրջա­նակներում ձևա­վորված կոոպե­րա­տիվների անդամ կա­­նանց աշխա­տան­քի պայման­նե­րի բարե­լավում (ձեռ­քի աշխա­տան­քի հնարավորինս մեքե­նա­յացում), անաս­նա­պա*­*­հու­թյամբ զբաղվող կին ֆեր­մերների գյուղա­տնտե­սա­կան արտադրության արդյու­­նավե­տու­թյան բարձ­րացում | 2017-2021թթ. | Կանանց ար­տա­դրա­­կան գոր­ծու­նե­ու­թյունից ստացվող եկամուտների ավե­լա­ցում 15-20%-ով, կոոպերատիվներում ներ­գրաված կանանց թվի ավելացում, մասնագիտական դասընթացներում կանանց և տղամարդկանց ընդգրկվածություն | ՀՀ գյուղա­տնտե­ության նախա­րա­րություն | ՀՀ մարզ­պե­տա­րաններ | ՀՀ պետական բյուջե,Օրենքով չարգելված այլ միջոցներ  |
| **1.20** | Մրցակցային դրամաշնորհային ծրագրերում կա­նանց մասնակցության ապահովման միջո­ցով՝ կանանց և տղամարդկանց ձեռնարկա­տիրական գործունե­ու­թյան խթանում | ՀՀ գյուղատնտե­սու­թյան նախա­րա­րության «Հա­մայնք­­­ների գյուղա­տնտե­սական ռե­սուրս­­ների կառա­վար­ման և մրցու­­նա­­կության» վար­կա­յին ծրագրի շրջա­­­նակներում իրա­­կանացվող մրցակ­­ցային դրա­մա­­շնորհային ծրագ­րերի միջոցով գյուղա­տնտե­սության ոլորտում նոր տեխնոլո­գիա­ների ներդրում և փորձի տարածում, արտադրության արդյունա­վետության բարձրացում | 2017-2021թթ. | Նոր աշխատա­տեղերի ստեղծում, եկամուտ­ների ավելացում 50-60 %-ի սահմաններում, դրամաշնոր­հային ծրագրերում կանանց մաս-նակցության ապահովում 20-23 %-ի սահմաններում | ՀՀ գյուղա­տնտե­սու­թյան նախա­րա­րություն | Հասարակական կազմակերպություն-ներ, (համաձայնությամբ)Միջազգային կազմակերպություն-ներ(համաձայնությամբ) | Օրենքով չարգելված այլ միջոցներ |
| **1.21** | «Գյուղատնտեսու­թյան ոլորտում տրա­մա­դրված վար­­կ­երի տոկո­սա­դրույ­քի սուբսիդա­վո­րում» ծրագրում կանանց և տղամարդկանց տնտ­եսական նախաձեռ-նությունների օժանդակությանն ուղղված միջո­ցառումների իրականացում | Գյուղական բնակա­վայ­րե­րում կանանց զբաղվա­ծու­թյան մա­կար­դակի բարձ­­րացում, կա­նանց հնա­րա­վորու­թյուն­ների նպա­տա­կային օգտա­գործում, արտադրական կարողու­թյունների ընդլայնում, եկա­մուտ­­ների ավելա­ցում | 2017-2021թթ. | Գյուղատնտեսությու­նում տնտեսա­վա­րող­ներին տրամադրված վարկերի քանակը (կին-տղամարդ հարաբերակցություն),կանանց տրամադրվող վարկերի տեսակարար կշիռը տրամադրված վարկերի մեջ կկազմի 18-20% | ՀՀ կառա­վա­րու­թյան աշխատա­կազ­մի «Գյուղա­կան տարածք­նե­րի տնտեսական զարգացման» ԾԻԳ ՊՀ-ի «Գյուղական ֆի­նան­­սա­վոր­ման կառույց» |  | ՀՀ պետական բյուջե,ֆինանսական կառույցներ |
| **1.22** | Տնային տնտեսություն­ներում իրականացվող աշխատուժի ընտրանքային հետազոտության իրականցում | ՀՀ աշխատանքի շուկայում կանանց և տղամարդկանց մասնակցության աստիճանի, բնույթի, խնդիր­ների վերաբերյալ համապարփակ տեղեկատվության ապահովում և տվյալների տարածում | 1. Առանցքային ամփոփ ցուցա­նիշներ՝ եռամ­սյակային (հետազոտվող եռամսյակին հաջոր­դող 90-րդ օրը)
2. Մանրամաս­նեցված և համա­կողմանի տեղե­կատվություն՝ տարեկան (հետազոտվող տարվան հաջոր­դող չորրորդ եռամսյակ)
 | 1. Տնտեսական ակտիվության մակարդակն ըստ սեռի.
2. Զբաղվա-ծությունն ըստ սեռի (ըստ ոլորտների, զբաղ­մունքների, ֆորմալ-ոչ ֆորմալ, մշտական, ժամանակավոր և այլն)
3. Գործազրկությունն ըստ սեռի (ըստ գործազրկու­թյան տևողության, պատ­ճառների, աշխա­տանք փնտրելու եղա­նակների, աշխա­տանքը կորցնելու պատճառների և այլն)
4. Աշխատանքային եկամուտներ (ըստ ոլորտների, զբաղ­մունքների, ֆորմալ-ոչ ֆորմալ զբաղ­վածության և այլն)
5. Աշխատաժամերի տևողություն ըստ սեռի
6. Այլք
 | ՀՀ ազգային վիճակագրական ծառայություն /համաձայնությամբ/ |  | ՀՀ պետական բյուջե |
|  | **Գերակայություն 2. Կանանց և տղամարդկանց լիարժեք ու արդյունավետ մասնակցության և հավասար հնարավորությունների ընդյալնում****կրթության ու գիտության ոլորտում**  |
| **2.1** | Սեռի հատկանիշով հավասարության բաղադրիչի ներառմամբ հանրակրթության պետական չափորոշիչների առարկայական ծրագրերի մշակում, դասգրքերի հրատարակում | Հանրակրթական դպրոցի սովորողների շրջանում սեռի հատկանիշով խտրական դրսևորումների ու կարծրատիպերի կանխարգելում | 2017-2021թթ. | Սեռի հատկանիշով զգայունության տեսանկյունից միասնական պահանջների համապատասխանող (կանանց և տղամարդկանց հավա սար ներկայացվա ծություն և հավասարակշռություն ապահովող) ուսումնա մեթոդական նյութերի առկայություն | ՀՀ կրթության և գիտության նախարարություն |  | ՀՀ պետական բյուջե, Օրենքով չարգելված այլ միջոցներ |
| **2.2** | Սովորողների շրջանում քաղաքացիական կրթությանը (այդ թվում` մարդուիրա վունքների, ժո-ղովրդավարության, կանանց և տղամարդ կանց իրավահա- վասարության խնդիրներին) վերաբերող թեմաների ուսուցում | Հանրակրթական, նախնական (արհեստագործական) և միջին մասնագիտական ուսումնական հաստատությունների սովորողների շրջանում մարդու իրավունքների, ժողովրդավարության, կանանց և տղամարդ կանց հավասար իրավունքների և հավասար հնարավորությունների վերաբերյալ իրազեկում  | 2017-2021թթ. | Յուրաքանչյուր տարի ուսուցանվողների թիվը | ՀՀ կրթության և գիտության նախարարություն |  | ՀՀ պետական բյուջե, Օրենքով չարգելված այլ միջոցներ |
| **2.3** | Պարտադիր ուսուցումից դուրս մնացած երեխաների բացահայտման և ուղղորդման մեխանիզմների մշակում ու ներդնում | Տարբեր սոցիա լական պատճառներով դպրոց չհաճախող երեխա ների (այդ թվում` հաշմանդամություն ունեցող, ազգային փոք րամասնություններին պատկանող և գյուղական բնակավայրերում ապրող աղջիկների) բացահայտում և դպրոցներում նրանց ինտեգրման գործընթացի ապահովում  | 2017-2021թթ. | Յուրաքանչյուր տարի պարտադիր ուսուցումից դուրս մնացած, հայտանբերված և ուսուցման համակարգ վերադարձված երեխաների թիվ | ՀՀ կրթության և գիտության նախարարություն | ՀՀ աշխատանքի և սոցիալական հարցերի նախարարություն,ՀՀ տարածքային կառավարման և զարգացման նախարարություն | ՀՀ պետական բյուջե, Օրենքով չարգելված այլ միջոցներ |
| **2.4** | Հանրակրթական, նախնական (արհեստագործական) և միջին մասնագիտական ուսում նական հաստա տությունների տնօրենների, տնօրենի տեղակալների և մանկավարժների շրջանում կանանց և տղամարդկանց իրավահավասարությանը վերաբերող թեմաներով դասընթացների, քննարկումների կազմակերպում | Հանրակրթական, նախնական (արհեստագործական) և միջին մասնագիտական ուսումնական հաստատությունների տնօրենների, տնօրենի տեղակալների և մանկավարժների շրջանում կանանց և տղամարդկանց հավասար իրա վունքներին և հավասար հնա րավորությունների թեմաների վերաբերյալ իրազեկվածության բարձրացում | 2017-2021թթ. | Կանանց և տղամարդկանց իրավահավասարությանը վերաբերող թեմաներով դասըն թացների ու քննարկումների են մասնակցել տարեկան` հանրակրթական դպրոցների ուսուցիչ ների և տնօրենների /նաև տնօրենի տեղակալների/ 1/5-ը, ՄԿՈՒ հաստատու թյունների շուրջ 50 ղեկավարներ և շուրջ 900` մանկավարժա կան անձնակազմի ներկայացուցիչներ | ՀՀ կրթության և գիտության նախարարություն |  | ՀՀ պետական բյուջե, Օրենքով չարգելված այլ միջոցներ |
| **2.5** | Հանրակրթական դպրոցում նոր առարկաների ներդրման և մասնագիտական կրթության ուսումնական հաստա տություններում գործող կարիերայի կենտրոնների միջոցով սովորողների շրջանում մասնագիտական կողմնորոշման ծրագրերի իրականացում | Սովորողների շրջանում մասնագիտության ընտրության հարցում առկա կարծրատիպերի հաղթահարում և ոչ ավանդական մասնագիտությունների նկատմամբ մոտիվացիայի ձևավորում | 2017-2021թթ. | Ռոբոտաշինության խմբակներում և ինժեներական խմբակ – լաբորատորիաներում ընդգրկված աղջիկների թիվը:Ոչ ավանդական համարվող մասնագիտություններում կանանց և տղամարդկանց (աղջիկների և տղաների)ընդգրկվածության համեմատական ցուցանիշները | ՀՀ կրթության և գիտության նախարարություն |  | ՀՀ պետական բյուջե, Օրենքով չարգելված այլ միջոցներ |
| **2.6** | Կրթության և գիտության ոլորտում կանանց և տղամարդկանց իրավահավասարության խնդիրներին առնչվող հետա զոտությունների անցկացում, գիտական հետազոտու- թյուններումներում ներգրավված կանանց վերաբերյալ շտեմարանի ստեղծում | Կրթության և գիտության ոլորտում սեռի հատկանիշով խտրական դրսևորումների վերհանում | 2017-2021թթ. | Իրականացված հետզոտությունների տվյալների վերլուծության հիման վրա մշակվածառաջարկություն­ների փաթեթի առկայություն, շտեմարանի առկայություն  | ՀՀ կրթության և գիտության նախարարություն |  | ՀՀ պետական բյուջե, Օրենքով չարգելված այլ միջոցներ |
| **2.7** | Կանանց և տղամարդկանց հավասար հնարավորությունների շրջանակում հմտությունների, մասնագիտությունների, զբաղմունքների և պաշտոնների վերաբերյալ ավանդական և կարծրատիպային մտածողության և դրանց արժեքային համակարգի ձևավորման խնդիրների բացահայտման հետազոտության իրականացում և դրա արդյունքների հիման վրա ուսումնա­մեթո­դական ուղեցույցի մշակում | Մասնագիտությունների վերաբերյալ սեռի հատկանիշով կարծրատիպերի փոխակերպում  | 2018թ. | Առկա իրավիճակի մասին տեղեկատվության և ըստ այդմ՝ աշխատանքային առաջխաղացման խորհրդատվության մեթոդական ուղեցույցի առկայություն | ՀՀ աշխատան­քի և սոցիալա­կան հարցերի նախա­րարու­թյուն, «Մասնագիտական կողմնորոշմաան մեթոդական կենտրոն» ՊՈԱԿ | Միջազգային կազմակերպություն-ներ (համաձայնությամբ) | ՀՀ պետական բյուջեՕրենքով չարգելված այլ աղբյուրներ |
| **2.8** | Ուսուցո­ղա­կան և ոչ ֆորմալ մոդուլների մշակում՝**ա/** հանրակրթական հաստատությունների մասնագիտական կողմնորոշման և կարիերայի ծրագրում մասնագիտական ինքնորոշման հարցում սեռով պայմանավորված մասնագիտությունների և զբաղմունքների ընտրության խտրականության բացառման թեմայով, **բ/** մասնագիտական ուսումնական հաստատությունների կարիերայի կենտրոնների միջոցառումների պլանում և «Կարիերայի կառավարում» ուսումնական ծրագրում կանանց առաջնորդության և ձեռներեցության կարողությունների զարգացմանն ուղղված թեմայով | Կանանց և տղամարդկանց կողմից մասնագիտության ընտրության հավասար հնարավորությունների խթանում:Մասնագիտական ուսումնական հաստատություններում ուսումնառող ուսանողների իրազեկվածության բարձրացում, և առաջնորդության ու ձեռներեցության կարողությունների զարգացման հնարավորությունների ստեղծում | 2019-2021թթ. | Թեմատիկ մոդուլի առկայություն  | ՀՀ աշխատան­քի և սոցիալա­կան հարցերի նախա­րարու­թյուն, «Մասնագիտական կողմնորոշմաան մեթոդական կենտրոն» ՊՈԱԿ | ՀՀ կրթության և գիտության նախարարություն | ՀՀ պետական բյուջե |
|  | **Գերակայություն 3. Առողջապահության ոլորտում կանանց և տղամարդկանց հավասար հնարավորությունների ընդլայնում** |
| **3.1** | 1.Արգանդի վզիկի քաղցկեղի սկրինինգի իրականացում2.Շաքարային դիաբետի սկրինինգ3.հիպերտոնիկ Հիվանդության սկրինինգ | Տղամարդկանց և կանանց մահվան վաղաժամ պատճառ հանդիսացող ոչ վարակիչ հիվանդությունների կանխարգելում | 2017-2018թթ. | Սկրինինգներում ընդգրկվածկանանց և տղամարդկանց թվի ավելացում յուրաքանչյուր տարի 15 տոկոսով | ՀՀ առողջապահության նախարարություն | Բժշկական հաստատություններ | ՀՀ պետական բյուջեՕրենքով չարգելված այլ աղբյուրներ |
| **3.2** | Սրտային սուր իշեմիայիդեպքում «Կյանքի ստենդի » ծրագիր իրականացում | Սրտային սուր իշեմիայիցմահվան դեպքերի կրճատում | 2017-2021թթ. | Սրտային սուր իշեմիայիցՄահվան դեպքերի կրճատում30տոկոսով | ՀՀ առողջապահության նախարարություն | Բժշկական հաստատություններ | ՀՀ պետական բյուջե |
| **3.4** | Տրամադրվող բուժօգնության ստանդարտացման ուղեցույցերի մշակում | Վերարտադրողական առողջության ծառայությունների որակիբարելավում գյուղ/քաղաք տարբերությունների կրճատում | 2017-2021թթ. | Մշակված և ներդրված են յուրքանչյուր տարի առնվազն 5 ուղեցույցների և գործելակերպերի թիվ | ՀՀ առողջապահության նախարարություն | Հասարակական կազմակերպություն-ներ, (համաձայնությամբ)Միջազգային կազմակերպություն-ներ, (համաձայնությամբ)Մասնագիտականասոցիացիաներ(համաձայնությամբ) | Օրենքով չարգելված այլ աղբյուրներ |
| **3.5** | Հատուկ և սոցիալական խմբերում ընդգրկված կանանց ժամանակակից հակաբեղմնավորչներով ապահովման ծրագրի իրականցում | Հատուկ և սոցիալական խմբերում ընդգրկված կանանց հղիության արհեստական ընդհատումների նվազեցում | 2017-2021թթ. | Հատուկ և սոցիալական խմբերում ընդգրկված կանանց հղիության արհեստական ընդհատումների թվի նվազում 15տոկոսով  | ՀՀ առողջապահության նախարարություն | Բժշկական հաստատություններ | ՀՀ պետական բյուջե,Օրենքով չարգելված այլ աղբյուրներ |
| **3.6** | Կանանց առողջապահական ծառայություններ մատուցող կազմակերպությունների մասնագետների համար հաշմանդամություն ունեվող կանանց սեռական և վերարտադրողական իրավունքների պաշտպանությանն ուղղված վերապատրաստման ծրագրերի իրականացում | Հաշմանդամություն ունեցող կանանց սեռական և վերարտադրողական իրավունքի պաշտպանություն | 2019-2021թթ. | Յուրաքանչյուր տարի իրականացված միջոցառումների թիվ, մանակիցների քանակ | ՀՀ առողջապահության նախարարություն | ՀՀ աշխատան­քի և սոցիալա­կան հարցերի նախա­րարու­թյուն,Հասարակական կազմակերպություն-ներ, (համաձայնությամբ)Միջազգային կազմակերպություն-ներ(համաձայնությամբ) | ՀՀ պետական բյուջե,Օրենքով չարգելված այլ աղբյուրներ |
|  | **Գերակայություն 4. Սեռի հատկանիշով խտրականության կանխարգելում, կանանց և տղամարդկանց հավասար մասնակցություն կառավարման ոլորտում և որոշումների ընդունման մակարդակում** |
| **4.1** | ՀՀ արտաքին գործերի նախարարության պաշտոնական կայքէջում Մարդու իրավունքներ բաժնի ստեղծում | Կանանց նկատմամբ խտրականութ-յան բոլոր ձևերի վերացման մասին ՄԱԿ-ի կոնվենցիայի և դրա Ընդհանուր հանձնարարականների տեղադրում հայերեն և անգլերեն | 2017թ.հուլիս | Գենդերային հավասարության հարցերով զբաղվող պաշտոնյաների և քաղ. Ծառայողների՝ այլ ոլորտում գիտելիքների ամրապնդում | ՀՀ արտաքին գործերի նախարարություն |  | Ֆինանսավո-րում չի պահանջում |
| **4.2** | Օրենսդիր և գործադիր իշխանության մարմինների որոշումների ընդունման մակարդակներում կանանց ներկայացվածությունը բարձրացնելու ուղղությամբ հատուկ քայլերի ձեռնարկում | Օրենսդիր և գործադիր իշխանությունների որոշումների ընդունման մակարդակում կանանց թերի ներկայացվածության հաղթահարում և սոցիալական համերաշխության ամրապնդում | 2019-2020թթ. | Համապատասխան իրավական ակտերի առկայություն,օրենսդիր և գործադիր իշխանությունների որոշումների ընդունման մակարդակում կանանց ներկայացվածության աճ (%-ով) | ՀՀ արդարադատության նախարարություն,ՀՀ տարածքային կառավարման և զարգացմաննախարարություն | Հասարակական կազմակերպություն-ներ, (համաձայնությամբ)Միջազգային կազմակերպություն-ներ (համաձայնությամբ) | Ֆինանսավո-րում չի պահանջում |
| **4.3** | ՀՀ աշխատանքի և սոցիալական հարցերի նախարարի 13.05.2015 թվականի N75-Ա/1 և ՀՀ առողջապահության նախարարի 08.05.2015 թվականի N1129-Ա համատեղ հրամանով հաստատված «Պտղի սեռով պայմանավորված հղիության արհեստական ընդհատումների կանխարգելման ծրագրի» իրականացում և արդյունքների գնահատում | Սեռով պայմանավորված ընտրովի աբորտների թվի իջեցում | 2017թ. | Ծրագրի գնահատման զեկույց | ՀՀ առողջապահության նախարարությունՀՀ աշխատան­քի և սոցիալա­կան հարցերի նախա­րարու­թյուն, | Հասարակական կազմակերպություն-ներ, (համաձայնությամբ)Միջազգային կազմակերպություն-ներ, (համաձայնությամբ)ԶԼՄ-ներ(համաձայնությամբ) | Օրենքով չարգելված այլ աղբյուրներ |
| **4.4** | Պտղի սեռով պայմանավորված հղիության արհեստական ընդհատումների կանխարգելման ծրագրի մշակում և իրականացում | Հանրապետությունում նորածինների սեռերի անհամամասնության կրճատում | 2017-2021թթ. | Համապատասխան ծրագրի առկայություն, զեկույցներ /տղաաղջիկ հարաբերակցությունը՝ 100աղջկա դիմաց ոչ ավելի քան 110 տղա/ | ՀՀ աշխատան­քի և սոցիալա­կան հարցերի նախա­րարու­թյուն | Միավորված ազգերի բնակչության հիմնադրամ,Մարդկային զարգացման միջազգային կենտրոն,Հասարակական կազմակերպություն-ներ, (համաձայնությամբ)Միջազգային կազմակերպություն-ներ(համաձայնությամբ) | Օրենքով չարգելված այլ աղբյուրներ |
| **4.5** | ՀՀ-ի սոցիալական, տըն­տե­­սական, պետական, քաղաքական ոլորտ­նե­րում կանանց և տղա­մարդկանց իրավահա­վա­սարութ­յան և հավասար հնարավորությունների առկա իրավիճակի վերաբերյալ վիճակագրական տեղեկատվության հավաքագրում և ամփոփում | «Հայաստանի կանայք և տղամարդիկ» վիճակագրական գրքույկի հրապարակում և տարածում | Դիտարկվող/ հաշվետու տարվան հաջորդող տարվա հոկտեմբերի 31 | 1. ՀՀ օրենսդիր, գործադիր, դատական իշխանություններում կանանց և տղամարդկանց համամասնությունը.
2. Մարզպետարանների, համայնքապետարանների աշխատակազմերում կանանց և տղամարդկանց համամասնությունը.
3. Ղեկավար պաշտոններում կանանց և տղամարդկանց համամասնությունը.
4. այլք
 | ՀՀ ազգային վիճակագրական ծառայություն (համաձայնությամբ) |  | ՀՀ պետական բյուջե |
| **4.6** | ՀՀ քաղաքացիական ծառա­յու­թ­յան խորհրդի 2008թ. հուլիսի 8-ի N 567-Ա որոշմամբ հաստատված«Մարդու իրավունքներ» և «Գենդերային հիմնախնդիրներ» թեմաներով վերապատրաստման դասընթացների ծրագրերի վերանայում և լրամշակում,վերապատրաստման դասընթացների կազմակերպում և իրականացում  | Քաղաքացիական ծառայողների շրջանումսեռի հատկանիշով կարծրատիպերի հաղթահարում  | 2017-2021թթ. | Վերանայված և լրամշակված վերապատրաստմանհ ծրագրերի առկայություն Յուրաքանչյուր տարի իրականացված դասընթացների և մասնակիցների թիվ | ՀՀ աշխատան­քի և սոցիալա­կան հարցերի նախա­րարու­թյուն, Ազգային ինստիտուտ, Քաղաքացիական ծառայության խորհուրդ(համաձայնությամբ) |  | ՀՀ պետական բյուջե |
| **4.7** | Արտակարգ իրավիճակների կառավարման ոլորտում յուրաքանչյուր տարի կազմակերպվող միջոցառումներում սեռի հատկանիշով պայմանավորված խնդիրների ներառում, դրանց վերաբերյալ նյութերի պատրաստում և տարածում ԶԼՄ-ներով | արտակարգ իրավիճակ - ների կառավարման ոլորտում կանանց և տղամարդկանց հավասար իրավունքների և հավասար հնարավորությունների վերաբերյալ խնդիրների վերաբերյալ հանրային իրազեկվածության բարձրացում | 2017-2021թթ. | Յուրաքանչյուր տարի իրականացված միջոցառումների թիվ | ՀՀ արտակարգ իրավիճակների նախարարություն |  | Ֆինանսավո-րում չի պահանջվում |
| **4.8** | Արտակարգ իրավիճակների կառավարման ոլորտի ղեկավար կազմի և մասնագետների վե րապատրաստման խմբերում սեռի հատկանիշով պայմանավորված խնդիրների և դրանց լուծման առանձնահատկությունների վերաբերյալ դասախասությունների կազմակերպում  | Կանանց և տղամարդ կանց հավասար իրավունքների և հավասար հնարավորությունների վերաբերյալ իրազեկում | 2017-2021թթ. | Յուրաքանչյուր տարի իրականացված միջոցառումների թիվ | ՀՀ արտակարգ իրավիճակների նախարարություն |  | Ֆինանսավո-րում չի պահանջվում |
| **4.9** |  «Իրավական ակտերի մասին» Հայաստանի Հանրապետության օրենքում փոփոխություն կատարելու մասի» ՀՀ օրենքի նախագծի մշակում | Հասարակական կյանքի բոլոր որոլտների համար իրավական ակտերի մշակման գործընթացներում կանանց և տղամարդկանց հավասար իրավունքների և հավասար հնարավորությունների ազդեցության գնահատման մեխանիզմի ներդրում | 2019թ. | Համապատասխան իրավական ակտի առկայություն | ՀՀ աշխատան­քի և սոցիալա­կան հարցերի նախա­րարու­թյուն |  | Ֆինանսավո-րում չի պահանջվում |
| **4.10** | ԶԼՄ-ների ներկայացուցիչների համար կանանց և տղամարդկանց հավասար իրավունքների և հավասար հնարավորությունների վերաբերյալ հատուկ դասընթացների կազմակերպում | Զանգվածային լրատվամիջոցների սեռի հատկանիշով զգայունության բարձրացում | 2018-2021թթ. | Յուրաքանչյուր տարի իրականացված դասընթացների և մասնակիցների թիվ | ՀՀ աշխատան­քի և սոցիալա­կան հարցերի նախա­րարու­թյուն | Շահագրգիռ մարմիններ,Միջազգային կազմակերպություն-ներ(համաձայնությամբ) | Օրենքով չարգելված այլ աղբյուրներ |
| **4.11** | Թատերական ներկայացումներում, ցուցահանդեսներում, անհատ ստեղծագործողների աշխատանքներում սեռի հատկանիշով պայմանավորված բաղադրիչի ներդրմանն ուղղված միջոցառումների իրականացում | Հանդիսատեսին ներկայացնել սեռերի իրավահավասարությանն ուղղված ճիշտ պատկերացումներ | 2017-2021 թթ. | Յուրաքանչյուրտարի 3-4 միջոցառման իրականացում | ՀՀ մշակույթի նախարարություն |  | ՀՀ պետական բյուջե |
| **4.12** | Հեռուստահաղորդումների և ֆիլմաշարերի պատրաստման աջակցություն և հեռարձակում | Հեռուտադիտողին ներկայացնել սեռերի իրավահավասարությանն ուղղված ճիշտ պատկերացումներ | 2017-2021 թթ. | Յուրաքանչյուրտարի 2-3 ֆիլմաշարի/հեռուս-տահաղորդման կազմակերպում | ՀՀ մշակույթի նախարարություն | Հեռուստաընկե- րություններ(համաձայնությամբ) | ՀՀ պետական բյուջեՕրենքով չարգելված այլ միջոցներ |
| **4.13** | Թանգարաններում, գրադարաններում ստեղծագործող կանանց ձեռքի աշխատանքների (գոբելեն,մաքրամե, ասեղնագործություն) ցուցահանդես-վճառքի, հանդիպումների կազմակերպում | Ստեղծագործող կանանց համար հնարավորություն ստեղծել ներկա-յացնելու իրենց աշխատանքներըև հետագայում հիմնելու սեփական գործը և ձեռք բերելու նոր ծա-նոթություններ` համագործակցության համար | 2017-2021 թթ. | Յուրաքանչյուրտարի 2-3 միջոցառման իրականացում | ՀՀ մշակույթի նախարարություն | Հասարակական կազմակերպություն-ներ (համաձայնությամբ) | ՀՀ պետական բյուջե |
| **4.14** | «19-րդ դարը և հայ կինը**» Աբովյանի ապրած ժամանակաշրջանի և 19-րդ դարի կնոջ կերպարի մասին կլոր սեղանի կազմակերպում** | Ազգային սովորույթների, մշակույթի պահպանում և փոխանցում | 2017թ. | Շուրջ 60 այցելուի մասնակցություն | ՀՀ մշակույթի նախարարություն |  | ՀՀ պետական բյուջե |
|  | **Գերակայություն 5. Կանանց առաջխաղացման ազգային մեխանիզմի կատարելագործում** |
| **5.1** | «ՀՀ վարչապետի 2014 թվականի նոյեմբերի 19-ի N 1152-Ա որոշման մեջ փոփոխություն և լրացում կատարելու մասին» ՀՀ վարչապետի որոշման նախագծի մշակում | Կանանց առաջխաղացման ազգային մեխանիզմի արդյունավետության բարձրացում | 2018թ. նոյեմբեր | Համապատասխան իրավական ակտի առկայություն | ՀՀ կառավարության աշխատակազմ | ՀՀ արտաքին գործերի նախարարություն | Ֆինանսավո-րում չի պահանջում |
| **5.2** | Ներկայացուցչական մարմիններում տղամարդկանց և կանանց համամասնորեն ներկայացվածության միջազգային չափորոշիչներին համապատասխանեցում | Քաղաքացիական հասարակության կայացման և երկրի քաղաքական կյանքին կանանց լիարժեք մասնակցության ապահովում | 2017-2021թթ. | Կանանց 30% ներկայացվածություն ներկայացուցչական մարմիններում,Յուրաքանչյուր տարի շահագրգիռ մարմինների հաշվետվություններ  | ՀՀ կառավարության աշխատակազմՀայաստանի «Հանրապետությու-նում կանանց և տղամարդկանց հավասա­րության հիմնահարցերով խորհրուրդ»  | ՀՀ գործադիր իշխանության մարմիններ,ՀՀ մարզպետարաններ | Ֆինանսավո-րում չի պահանջում |
|  | **Գերակայություն 6. Ընտանեկան բռնության երևույթի կանխարգելում և դրա դեմ պայքար** |
| **6.1** | «Ընտանեկան բռնության կանխարգելման և ընտանեկան բռնության ենթարկված անձանց պաշտպանության մասին» Հայաստանի Հանրապետության օրենքի նախագծի մշակում,պետական ապարատի և քաղաքացիական հասարակության համագործակցության ձևաչափի սահմանում,ընտանեկան բռնության ենթարկվածների պաշտպանության միջոցների նախատեսում և ներդրում | Ընտանեկան բռնության կանխարգելման և դրա դեմ պայքարի բնագավառի հարաբերությունների համալիր իրավական կարգավորման ապահովում | 2017-2019թթ. | Ոլորտը կարգավորող միասնական և համապարփակ իրավական ակտի առկայություն | ՀՀ արդարադատության նախարարություն |  | Ֆինանսավո-րում չի պահանջվում |
| **6.2** | «Կանանց նկատմամբ բռնության և ընտանեկան բռնության կանխարգելման և դրա դեմ պայքարի մասին» ԵԽ կոնվենցիայի սորագրում | Ընտանեկան բռնության կանխարգելման և դրա դեմ պայքարի բնագավառի հարաբերությունների միջազգային գործիքների կիրառման հնարավորությունների ընդլայնում, ԵԽ կոնվենցիայով նախատեսված չափանիշների իրագործում | 2018թ. | «Կանանց նկատմամբ բռնության և ընտանեկան բռնության կանխարգելման և դրա դեմ պայքարի մասին» ԵԽ ստորագրված կոնվենցիա  | ՀՀ արտաքին գործերի նախարարություն |  | Ֆինանսավո-րում չի պահանջվում |
| **6.3** | Ընտանեկան բռնության ենթարկված անձանց ուղղորդման մեխանիզմի/կարգի մշակում | ընտանեկան բռնության ենթարկված անձանց իրավունքների պաշտպանությանը և նրանց աջակցելուն ուղղված պետական կառավարման մարմինների գործառույթների իրականացման, նրանց միջև համագործակցության հստակեցում | 2018թ. | Համապատասխան իրավական ակտի առկայություն | ՀՀ աշխատան­քի և սոցիալա­կան հարցերի նախա­րարու­թյուն, | ՀՀ ԿԱ ՀՀ ոստիկանություն,ՀՀ արդարադատության նախարարություն,ՀՀ առողջապահության նախարարություն,ՀՀ կրթության և գիտության նախարարություն,ՀՀ տարածքային զարգացման նախարարություն,Հասարակական կազմակերպություն-ներ, (համաձայնությամբ)Միջազգային կազմակերպություն-ներ (համաձայնությամբ) | Օրենքով չարգելված այլ միջոցներ |
| **6.4** | Իրավապահ մարմինների կողմից ընտանեկան բռնության դեպքերի քննության նախաձեռնմանև պաշտպանական միջոցների ի պաշտոնե (ex officio) կիրառման հնարավորության նախատեսում | Ընտանեկան բռնության կանխարգելման վերաբերյալ ՀՀ օրենսդրության այդունավետ իրացման միջավայրի ձևավորում | 2017-2021թթ. | Գործերի քննության և դեպքերի բացահայման արդյունավետ համակարգի առկայություն | ՀՀ արդարադա-տության նախարարություն |  | Ֆինանսավո-րում չի պահանջվում |
| **6.5** | ՀՀ քաղաքացիական ծառա­յու­թ­յան խորհրդի 2008թ. հուլիսի 8-ի N 567-Ա որոշմամբ հաստատված«Մարդու իրավունքներ» և «Գենդերային հիմնախնդիրներ» թեմաներով վերապատրաստման դասընթացների ծրագրերում ընտանեկան բռնության երևույթի և դրա հաղթահարման ուղիների վերաբերյալ առկա թեմաների լրամշակում, «Ընտանեկան բռնության» թեմայով վերապատրաստման դասընթացների կազմակերպում և իրականացում | Քաղաքացիական ծառայողների շրջանում ընտանեկան բռնության երևույթի վերաբերյալ իրազեկման, ինչպես նաև դրա դեմ պայքարի մեխանիզմների վերաբերյալ տեղեկացվածու­թյան մակարադակի բարձրացում | 2017-2021թթ. | Վերանայված և լրամշակված վերապատրաստ­ման ծրագրերի առկայություն | ՀՀ աշխատանքի և սոցիալական հարցերի նախարարություն, Ազգային ինստիտուտ, Քաղաքացիական ծառայության խորհուրդ |  | ՀՀ պետական բյուջե |
| **6.6** | Սոցիալական աջակցության տարածքային գործակալության սոցիալական աշխատակիցների (դեպք վարողների) համար ընտանեկան բռնության թեմայով վերապատրաստման դասընթացների կազմակերպում և իրականացում | Դեպք վարողների շրջանումընտանեկան բռնության երևույթի վերաբերյալ իրազեկման, ինչպես նաև դրա դեմ պայքարի մեխանիզմների վերաբերյալ տեղեկացվածու­թ­յան մակարադակի բարձրացում | 2018-2021թթ. | Յուրաքանչյուր տարի իրականացված դասընթացների և մասնակիցների թիվ | ՀՀ աշխատանքի և սոցիալական հարցերի նախարարություն, Ազգային ինստիտուտ, Քաղաքացիական ծառայության խորհուրդ |  | ՀՀ պետական բյուջեՕրենքով չարգելված այլ միջոցներ |
| **6.7** | Սեռի հատկանիշով պայմանավորված բռնության ենթարկված կանանց տրամադրվող անվճար իրավաբանական օգնության ծառայությունների համակարգի ներդրում | Սեռի հատկանիշով պայմանավորված բռնությունների լատենտայնության, նման բռնությունների նվազեցում | 2017-2021թթ. | Սեռի հատկանիշով պայմանավորված բռնության ենթարկված կանանց տրամադրվող անվճար իրավաբանական օգնության ներդերված համակարգի ներդրում | ՀՀ արդարադատության նախարարություն  | ՀՀ փաստաբանների պալատի հանրային պաշտպանի գրասենյակ(համաձայնությամբ) |  |
| **6.8** | Ընտանեկան բռնության ենթարկված անձանց անվճար բժշկական օգնության կազմակերպման և տրամադրման կարգի մշակում | Ընտանեկան բռնության ենթարկված անձանց բուժօգնության մատչելիության ապահովում  | 2019թ. | Համապատասխան իրավական ակտի առկայություն | ՀՀ առողջապահության նախարարություն | Հասարակական կազմակերպություն-ներ, (համաձայնությամբ)Միջազգային կազմակերպություն-ներ (համաձայնությամբ) | Ֆինանսավո-րում չի պահանջվում |
| **6.9** | Ընտանեկան բռնության տարածվածության, պատճառների, կանխարգելման և դրա դեմ պայքարի մեխանիզմների վերաբերյալ հետազոտությունների իրականացում | Ընտանեկան բռնության կանխարգելման և դրա դեմ պայքարի պետական քաղաքականության և ծրագրերի փաստական-վերլուծական հիմքերի ապահովում | 2018-2021թթ. | Ընտանեկան բռնության վերաբերյալ որակական հետազոտությունների զեկույցներ | ՀՀ աշխատանքի և սոցիալական հարցերի նախարարություն | Միավորված ազգերի բնակչության հիմնադրամ, (համաձայնությամբ)Մարդկային զարգացման միջազգային կենտրոն, (համաձայնությամբ)Հասարակական կազմակերպություն-ներ, (համաձայնությամբ)Միջազգային կազմակերպություն-ներ (համաձայնությամբ) | ՀՀ պետական բյուջեՕրենքով չարգելված այլ միջոցներ |
| **6.10** | ՀՀ բոլոր մարզերում և Երևան քաղաքում ընտանեկան բռնության ենթարկված անձանց աջակցության կենտրոնների ստեղծում | Ընտանեկան բռնության ենթարկված անձանց աջակցության տրամադրման հնարավորությունների և տրամադրվող ծառայությունների ցանցի ընդլայնում  | 2018-2020թթ. | Ընտանեկան բռնության ենթարկված անձանց աջակցության կենտրոնների առկայություն | ՀՀ աշխատանքի և սոցիալական հարցերի նախարարություն | Հասարակական կազմակերպություն-ներ, (համաձայնությամբ)Միջազգային կազմակերպություն-ներ (համաձայնությամբ) | «Աջակցություն Հայաստանում մարդու իրավունքների պաշտպանությանը» ԵՄ-ի կողմից տրամադրվող ընդհանուր ֆինանսական օժանդակություն, ՀՀ պետական բյուջե, օրենքով չարգելված միջոցներ |
| **6.11** | Ընտանեկան բռնության ենթարկված անձանց տրամադրվող բազային (հիմնական) ծառայությունների համակարգի ներդրում՝ ծառայությունների բովանդակության, ծավալի, պայմանների, որակի և անվտանգության վերաբերյալ պահանջների, ինչպես նաև գնահատման չափանիշների սահմանում | Ընտանեկան բռնության ենթարկված անձանց համալիր ծառայությունների տրամադրման նկատմամբ միասնական մոտեցման ապահովում  | 2018-2019թթ. | Համապատասխան իրավական ակտերի /հրամանների առկայություն | ՀՀ աշխատանքի և սոցիալական հարցերի նախարարություն, ՀՀ առողջապահության նախարարություն,ՀՀ արդարադատության նախարարություն | Հասարակական կազմակերպություն-ներ, (համաձայնությամբ)Միջազգային կազմակերպություն-ներ (համաձայնությամբ) | Օրենքով չարգելված այլ միջոցներ |
| **6.12** | Հաշմանդամություն ունեցող կանանց նկատմամբ բռնության, ներառյալ ընտանեկան բռնության հիմնախնդիրների վերհանման հետազոտության իրականացում և լուծումների առաջարկությունների ներկայացում | Հաշմանդամություն ունեցող կանանց շրջանում բռնության երևույթի կանխարգելում | 2019-2020թթ. | Իրականացված հետզոտությունների տվյալների վերլուծության հիման վրա մշակվածառաջարկություն­ների փաթեթի առկայություն | ՀՀ աշխատանքի և սոցիալական հարցերի նախարարություն, «Աշխատանքի և սոցիալական հետազոտություն­ների ազգային ինստիտուտ» ՊՈԱԿ  | Հասարակական կազմակերպություն-ներ, (համաձայնությամբ) Միջազգային կազմակերպություն-ներ (համաձայնությամբ) | ՀՀ պետական բյուջե,Օրենքով չարգելված այլ միջոցներ |
| **6.13** | ՀՀ տարածքում գործող հանրակրթական դպրոցներում ՀՀ ոստիկանության անչափահասների գործերով տեսուչների կողմից «Ընտանեկան բռնություն» թեմայով զրույց-զեկույցների անցկացում | Ընտանեկան բռնության երևույթի վերաբերյալ իրազեկման, ինչպես նաև դրա դեմ պայքարի մեխանիզմների վերաբերյալ տեղեկացվածության մակարդակի բարձրացում | 2017-2021թթ. | Յուրաքանչյուր տարի իրականացված դասընթացների և մասնակիցների թիվ | ՀՀ կառավարությանն առընթեր ՀՀ ոստիկանություն | ՀՀ կրթության և գիտության նախարարություն | Ֆինանսավո-րում չիպահանջվում |
| **6.14** | ՀՀ ոստիկանության անչափահասների գործերով ծառայողների համար «Ընտանեկան բռնություն» թեմայով վերապատրաստման դասընթացների կազմակերպում և անցկացում | Ընտանեկան բռնության ենթարկված անձանց տրամադրվող ծառայությունների որակի բարձրացում | 2017-2021թթ. | Յուրաքանչյուր տարի իրականացված դասընթացների և մասնակիցների թիվ | ՀՀ կառավարությանն առընթեր ՀՀ ոստիկանություն | Միջազգային կազմակերպություն-ներ (համաձայնությամբ) | Ֆինանսավո-րում չիպահանջվում |
| **6.15** | ՀՀ ոստիկանությունում ընտանեկան բռնության դեպքերի հաշվառում  | Ընտանեկան բռնության դեպքերի վերաբերյալ տեղեկատվության ստացում, ընտանեկան բռնության դեպքերի վիճակագրության առկայություն | 2017-2021թթ. | Յուրաքնչյուր տարի հաշվառված ընտանեկան բռնության դեպքերի թիվ | ՀՀ կառավարությանն առընթեր ՀՀ ոստիկանություն | Միջազգային կազմակերպություն-ներ (համաձայնությամբ) | Ֆինանսավո-րում չիպահանջվում |
| **6.16** | Ընտանեկան բռնության կանխարգելման համար պատասխանատու մարմինների, ընտանեկան բռնության ենթարկված անձանց աջակցություն տրամադրող և ծառայություններ մատուցող հաստատությունների, իրավապահ մարմինների անձնակազմի, դատավորների, փաստաբանների շրջանում կանանց և տղամարդկանց հավասար իրավունքների, խտրականության դեմ պայքարի գիտելիքների և հմտությունների կա­տարելագործմանն ուղղված վերապատրաստում­ների անցկացում | Սեռով պյամանավորված զգայունության բարձրացում, արդարադատության համակարգում ընտանեկան բռնության նկատմամբ կարծրատիպերի արտացոլման վերացում, ընտանեկան բռնության կանխարգելում, լատենտային հանցավորության նվազեցում | 2018-2021թթ. | Յուրաքանչյուր տարի իրականացված դասընթացների և մասնակիցների թիվ | ՀՀ արդարադատության նախարարությունՀՀ արդարադատության ակադեմիա(համաձայնությամբ) | ՀՀ ԿԱ ոստիկանություն, ՀՀ փաստաբանների դպրոց (համաձայնությամբ),ՀՀ աշխատանքի և սոցիալական հարցերի նախարարություն,ՀՀ առողջապահության նախարարություն | ՀՀ պետական բյուջե,Օրենքով չարգելված այլ միջոցներ |
| **6.17** | Ընտանեկան բռնության դեմ պայքարի թեմաներով տեղեկատվական նյութերի պատարստում և տարածում, ԶԼՄ-ներով  | Հասարակությունում սեռի հատկանիշով բռնության երևույթի կանխարգելում, բռնության երևույթի հանդեպ անհանդուրժողականության միջավայրի ձևավորում | 2018-2021թթ. | Յուրաքանչյուր տարի հրապարակված նյութերի քանակ | ՀՀ մարզպետարաններ,Երևանի քաղաքապետարան/համաձայնությամ/ | Հասարակական կազմակերպություն-ներ, (համաձայնությամբ)Միջազգային կազմակերպություն-ներ (համաձայնությամբ) | Օրենքով չարգելված այլ միջոցներ |
| **6.18** | «Ընդ­դեմ բռ­նության ակտիվու­թ­յան 16-օրյակ» ամենամյա հան­րապետական քարոզար­շավների իրականացում | Հասարակությունում սեռի հատկանիշով բռնության երևույթի կանխարգելում, բռնության երևույթի հանդեպ անհանդուրժողականության միջավայրի ձևավորում | 2017-2021թթ. | Յուրաքանչյուր տարի իրականացված միջոցառումների թիվ | ՀՀ մարզպետարաններ,Երևանի քաղաքապետարան/համաձայնությամբ/ | Հասարակական կազմակերպություն-ներ, (համաձայնությամբ) Միջազգային կազմակերպություն-ներ (համաձայնությամբ) | Օրենքով չարգելված այլ միջոցներ |

**ՏԵՂԵԿԱՆՔ-ՀԻՄՆԱՎՈՐՈՒՄ**

**«Հայաստանի Հանրապետությու­նում կանանց և տղամարդկանց հավասար իրավունքների և հավասար հնարավորությունների ապահովման քաղաքականության իրականացման 2017-2021 թվական­ների ռազմավարությանը և միջոցա­ռումների ծրագրին հավանություն տալու մասին» Հայաստանի Հանրապետության կառավարության արձանագրային որոշման նախագծի ընդունման անհրաժեշտության վերաբերյալ**

|  |  |
| --- | --- |
| **1.** | **Ընթացիկ իրավիճակը և իրավական ակտի ընդունման անհրաժեշտությունը** |
| **1.1.** | Անհրաժեշտությունը |
|  | «Հայաստանի Հանրապետությու­նում կանանց և տղամարդկանց հավասար իրավունքների և հավասար հնարավորությունների ապահովման քաղաքականության իրականացման 2017-2021 թվական­ների ռազմավարությանը և միջոցա­ռումների ծրագրին հավանություն տալու մասին» Հայաստանի Հանրապետության կառավարության արձանագրային որոշման նախագիծը (այսուհետ` Նախագիծ) մշակվել է ի կատարումն Հայաստանի Հանրապետության կառավարության 2017 թվականի հունվարի 12-ի «Հայաստանի Հանրապետության կառավարության 2017 թվականի գործունեության միջոցառումների ծրագիրը և գերակա խնդիրները հաստատելու մասին» N 112-Ն որոշման N 1 հավելվածի 118-րդ կետի: |
| **1.2.** | **Կարգավորման հարաբերությունների ներկա վիճակը և առկա խնդիրները** |
|  | Կանանց և տղամարդկանց իրավահավասարության հիմնական երաշխիքը Հայաստանի Հանրապետության Սահմանադրությունն է (ուժի մեջ է մտել 22.12.2015թ.), որում ամրագրված նոր դրույթները հնարավորություն են տալիս առավել գործուն մեխանիզմներ ներդնել քաղաքականության և նպատակային ծրագրերի մշակման մեջ: Կանանց և տղամարդկանց իրավահավասարությունը կարգավորվում է 2013 թվականի մայիսի 20-ին Հայաստանի Հանրապետության Ազգային ժողովի կողմից ընդունված «Կանանց և տղամարդկանց հավասար իրավունքների և հավասար հնարավորությունների ապահովման մասին» Հայաստանի Հանրապետության օրենքով, որի նպատակն է հասարակական կյանքի բոլոր ոլորտներում գենդերային հավասարության ապահովումը, կանանց և տղամարդկանց իրավական պաշտպանությունը գենդերային խտրականությունից, քաղաքացիական հասարակության ձևավորմանը աջակցելը և հասարակության մեջ ժողովրդավարական հարաբերությունների հաստատումը:Վերոհիշյալ նորմը, որպես ազգային օրենսդրության մաս՝ կարգավորվում է նաև Հայաստանի Հանրապետության կողմից վավերացված միջազգային փաստաթղթերով:Հայաստանի Հանրապետությունում կանանց և տղամարդկանց հավասար իրավունքների և հավասար հնարավորությունների ապահովման պետական քաղաքականության իրականացման համար հիմք է հանդիսացել 2010 թվականի փետրվարի 11-ի «Գենդերային քաղաքականության հայեցակարգին հավանություն տալու մասին» Հայաստանի Հանրապետության կառավարության N5 արձանագրային որոշումը:Հայեցակարգով առաջադրված նպատակների իրականացման և ընտանեկան բռնության երևույթի կանխարգելման ապահովման գործում կարևոր նշանակություն ունեցան 2011 թվականի մայիսի 20-ին Հայաստանի Հանրապետության կառավարության կողմից N19 արձանագրային որոշմամբ հավանության արժանացած «Գենդերային քաղաքականության 2011-2015 թվականների ռազմավարական ծրագիրը» և Հայաստանի Հանրապետության կառավարության 2011թ. հունիսի 17-ի նիստի N23 արձանագրային որոշմամբ հավանության արժանացած «Ընդդեմ գենդերային բռնության 2011-2015 թվականների ազգային ծրագիրը»: ***Դրանք ուղղված են եղել.**** կանանց և տղամարդ­կանց իրավահավասա­րու­թյան մշտադիտարկ­ման և գնահատման, գործընկերային հարաբերությունների բարելավման մեխանիզմների ներդրմանը,
* կանանց և տղամարդկանց առողջության բարելավմանը,
* կանանց տնտեսական հնարավորությունների ընդլայնմանը,
* կրթության և գիտության պետական քաղաքականության մեջ կանանց և տղամարդկանց իրավահավասարության վերաբերյալ գիտելիքների հաղորդմանը,
* սեռի հատկանիշով խտրական գործելակերպի հաղթահարմանը և զանգվածային լրատվամիջոցներով դրանց տարածմանը,
* ընտանեկան բռնության ենթարկված անձանց պաշտպանությանը, տարբեր ոլորտների մասնագետների որա­կավորման, նրանց՝ ընտանեկան բռնության վերաբերյալ գիտե­լիքների հաղորդմանը,
* բռնության երևույթի հանդեպ անհանդուրժողականության միջավայրի ձևավորմանը,
* պտղի սեռով պայմանավորված` հղիության արհեստական ընդհատումների կանխարգելմանը և այլն:

***Ծրագրային այս փուլի համար առկա հիմնական խնդիրներն են.**** օրենսդրության և պետական քաղաքականության մեջ սեռի հատկանիշով բաղադրիչի բացակայությունը,
* արդարադատության և իրավական բողոքարկման մեխանիզմների ոչ բավարար հասանելիությունը,
* կանանց առաջխաղացման ազգային մեխանիզմի անարդյունավետությունը,
* հասարակությունում դեռևս պահպանվող կարծրատիպերը,
* ընտանեկան բռնության կանխարգելման մեխանիզմների բացակայությունը,
* քաղաքական և հանրային կյանքում կանանց ոչ բավարար մասնակցդությունը,
* կանանց ոչ բավարար տնտեսական կարողությունները,
* մշտադիտարկման (մոնիտորինգի) միասնական մոտեցումների բացակայությունը:
 |
| **2.** | **Առաջարկվող կարգավորման բնույթը** |
|  | Նախագծի շրջանակներում կարևորվել են 6 գերակա ուղղություններ. 1. Սոցիալ-տնտեսական ոլորտում սեռի հատկանիշով խտրականության հաղթահարում, կանանց տնտեսական հնարավորությունների ընդյալնում:2. Կանանց և տղամարդկանց լիարժեք ու արդյունավետ մասնակցության և հավասար հնարավորությունների ընդյալնում կրթության ու գիտության ոլորտում:3. Առողջապահության ոլորտում կանանց և տղամարդկանց հավասար հնարավորությունների ընդլայնում:4. Սեռի հատկանիշով խտրականության կանխարգելում, կանանց և տղամարդկանց հավասար մասնակցություն կառավարման ոլորտում և որոշումների ընդունման մակարդակում:5. Կանանց առաջխաղացման ազգային մեխանիզմի կատարելագործում:6. Ընտանեկան բռնության երևույթի կանխարգելումը և դրա դեմ պայքար:Նախագծի շրջանակներում համապատասխանաբար առանձնացվել են ոլորտային խնդիրների լուծմանն ուղղված նպատակները և ակնկալվող արդյունքները:  |
| **3.** | **Նախագծի մշակման գործընթացում ներգրավված ինստիտուտները և անձինք** |
|  | Նախագիծը մշակել է Հայաստանի Հանրապետության աշխատանքի և սոցիալական հարցերի նախարարությունը Հայաստանի Հանրապետության կառավարության 2016 թվականի նոյեմբերի 14-ի N 02/14.4/17798-16 հանձնարարականով ստեղծված միջգերատեսչական աշխատանքային խմբի կողմից ներկայացված առաջարկների հիման վրա: |
| **4.** | **Ակնկալվող արդյունքը** |
|   | Նախագիծը կնպաստի հասարակական կյանքի բոլոր ոլորտներում կանանց և տղամարդկանց իրավունքների և հնարավորությունների իրացման համար նպաստավոր պայմանների ստեղծմանը՝ հաշվի առնելով նաև Հայաստանի Հանրապետության ստանձնած միջազգային պարտավորությունները:  |

**Տ Ե Ղ Ե Կ Ա Ն Ք**

**«Հայաստանի Հանրապետությու­նում կանանց և տղամարդկանց հավասար իրավունքների և հավասար հնարավորությունների ապահովման քաղաքականության իրականացման 2017-2021 թվական­ների ռազմավարությանը և միջոցա­ռումների ծրագրին հավանություն տալու մասին» Հայաստանի Հանրապետության կառավարության արձանագրային որոշման նախագծի ընդունման առնչությամբ այլ նորմատիվ իրավական ակտերի ընդունման անհրաժեշտության կամ բացակայության մասին**

|  |  |
| --- | --- |
| **1.** |  **Այլ իրավական ակտերում փոփոխությունների և/կամ լրացումների անհրաժեշտությունը** |
|  | «Հայաստանի Հանրապետությու­նում կանանց և տղամարդկանց հավասար իրավունքների և հավասար հնարավորությունների ապահովման քաղաքականության իրականացման 2017-2021 թվական­ների ռազմավարությանը և միջոցա­ռումների ծրագրին հավանություն տալու մասին» Հայաստանի Հանրապետության կառավարության արձանագրային որոշման նախագծի ընդունման առնչությամբ այլ նորմատիվ իրավական ակտերի ընդունման անհրաժեշտություն չկա:  |
| **2.** | **Միջազգային պայմանագրերով ստանձնած պարտավորությունների հետ համապատասխանությունը** |
|  | Որոշման նախագծով կարգավորմանն առաջարկվող հարցերի մասով միջազգային պայմանագրերով պարտավորություններ չեն ստանձնվել: |

**Տ Ե Ղ Ե Կ Ա Ն Ք**

**«Հայաստանի Հանրապետությու­նում կանանց և տղամարդկանց հավասար իրավունքների և հավասար հնարավորությունների ապահովման քաղաքականության իրականացման 2017-2021 թվական­ների ռազմավարությանը և միջոցա­ռումների ծրագրին հավանություն տալու մասին» Հայաստանի Հանրապետության կառավարության արձանագրային որոշման նախագծի նախագծմանը և քննարկմանը հասարակության մասնակցության մասին**

«Հայաստանի Հանրապետությու­նում կանանց և տղամարդկանց հավասար իրավունքների և հավասար հնարավորությունների ապահովման քաղաքականության իրականացման 2017-2021 թվական­ների ռազմավարությանը և միջոցա­ռումների ծրագրին հավանություն տալու մասին» Հայաստանի Հանրապետության կառավարության արձանագրային որոշման նախագիծը տեղադրվել է Հայաստանի Հանրապետության աշխատանքի և սոցիալական հարցերի նախարարության www.mlsa.am ինտերնետային կայքում` 2017 թվականի ապրիլի 4-ին:

Նախագիծը 2017 թվականի մարտի 28-ին քննարկվել է ՄԱԿ-ի գենդերային թեմատիկ խմբում:

**ՏԵՂԵԿԱՆՔ**

**«Հայաստանի Հանրապետությու­նում կանանց և տղամարդկանց հավասար իրավունքների և հավասար հնարավորությունների ապահովման քաղաքականության իրականացման 2017-2021 թվական­ների ռազմավարությանը և միջոցա­ռումների ծրագրին հավանություն տալու մասին» Հայաստանի Հանրապետության կառավարության արձանագրային որոշման նախագծի ընդունման կապակցությամբ պետական կամ տեղական ինքնակառավարման մարմնի բյուջեում ծախսերի եվ եկամուտների ավելացման կամ նվազեցման մասին**

«Հայաստանի Հանրապետությու­նում կանանց և տղամարդկանց հավասար իրավունքների և հավասար հնարավորությունների ապահովման քաղաքականության իրականացման 2017-2021 թվական­ների ռազմավարությանը և միջոցա­ռումների ծրագրին հավանություն տալու մասին» Հայաստանի Հանրապետության կառավարության արձանագրային որոշման նախագծի ընդունման կապակցությամբ պետական բյուջեում ծախսերի և եկամուտների ավելացում կամ նվազեցում չի նախատեսվում: